Να σπάσουμε τον τοίχο | Ανδρέας Παπαμιμίκος\nHome / Uncategorized / Να σπάσουμε τον τοίχο\nΝα σπάσουμε τον τοίχο\nΑπό Ανδρέας Παπαμιμίκος στίς 15 Νοεμβρίου, 2014\nΝα μιλήσουμε ξεκάθαρα. Ένας τόπος δίχως σοβαρή Παιδεία, δεν έχει μέλλον. Στην Ελλάδα, ακόμα και τα χρόνια της «ευημερίας» δεν αντιμετωπίσαμε ποτέ σοβαρά τα Πανεπιστήμια. Οι πολιτικές ηγεσίες εγκλωβίστηκαν σε συμπλέγματα του παρελθόντος και από εξαγωγή γνώσης, καταντήσαμε να κάνουμε μαζική παραγωγή παπύρων χωρίς αντίκρισμα. Μετά από πέντε χρόνια κρίσης σε όλα τα επίπεδα, ελάχιστα έχουν αλλάξει. Μείναμε στις διαπιστώσεις και θεωρούμε γεγονός άξιο αναφοράς στα Μέσα, όταν κάποιο Ίδρυμα καταφέρει να μπει στα 500 καλύτερα του κόσμου. Λες και χώρες που έχουν ιδρύματα στην πρώτη 100άδα, όπως η Τουρκία, το Ισραήλ ή το Βέλγιο απέχουν σε βιωτικό επίπεδο έτη φωτός από τη χώρα μας.\nΤα Πανεπιστήμια στην Ελλάδα χρειάζονται ριζικές τομές για να συνεχίζουν να υπάρχουν. Ένα δημιουργικό σόκ που θα τα βάλει σε σύγχρονη τροχιά. Θα παρακάμψει τις αγκυλώσεις και θα δώσει ανάσα στη λειτουργία τους. Προσωπικά, θέλω εστιάσω σε τρία σημεία.\nΠρώτον, την ενίσχυση της Ασφάλειας. Τελειώσαμε με το άσυλο, οφείλουμε να βρούμε ποιος θα αναλάβει τη φύλαξη και την ασφάλεια μέσα στα Ιδρύματα. Η δημιουργία Πανεπιστημιακής Αστυνομίας είναι μονόδρομος. Ιδιωτικές εταιρίες φύλαξης σε κάθε ίδρυμα υπό την εποπτεία ενός συνδέσμου της Αστυνομίας σε κάθε Ίδρυμα. Καμία ελευθερία δεν καταπατάται όταν τηρούνται οι νόμοι. Καμία έρευνα δεν παρεμποδίζεται. Κανένα εργαστήριο δε θα κινδυνεύει από βανδάλους, Κανένας εκπρόσωπος επιχείρησης δε θα κινδυνεύσει ξανά, όταν προσπαθεί να συμμετάσχει σε «career days».\nΔεύτερον, πραγματική σύνδεση με την αγορά εργασίας. Κίνητρα σε επιχειρήσεις να χρηματοδοτούν μεταπτυχιακά προγράμματα με τη δέσμευση απορρόφησης ποσοστού των αριστούχων. Αυτό σημαίνει ταυτόχρονα μειωμένα δίδακτρα για τους φοιτητές και παράλληλα αξιοποίηση των καλύτερων. Παράλληλα, μέσα από μία τέτοιου είδους συνεργασία, θα βελτιωθούν οι υποδομές και συνεπώς το επίπεδο της παρεχόμενης γνώσης μέσα από εισροή ιδιωτικής χρηματοδότησης. Ενισχύουμε την αριστεία και προσδένουμε τα εκπαιδευτικά προγράμματα στις ανάγκες της αγοράς.\nΤρίτον, εξωστρέφεια. Διεθνοποίηση. Διασυνοριακή εκπαίδευση. Σε μια χώρα που η ίδρυση μη κρατικών Πανεπιστημίων απαιτεί συναίνεση και συνταγματική αναθεώρηση, οφείλουμε να αναζητήσουμε και άλλες λύσεις μέχρι να συμβεί αυτό. Να τις κάνουμε κανόνα και όχι εξαίρεση. Πιο συγκεκριμένα: Προγράμματα σπουδών στην αγγλική γλώσσα εντός ελληνικών Πανεπιστημίων. Απονομή διπλών πτυχίων σε συνεργασία με ιδρύματα του εξωτερικού και δημιουργία παραρτημάτων ελληνικών ΑΕΙ έξω από τα σύνορα της χώρας, ιδιαίτερα σε χώρες της νοτιοανατολικής Ευρώπης. Είτε αυτόνομα με διεθνοποίηση του ακαδημαϊκού περιεχομένου των ελληνικών Ιδρυμάτων, είτε σε συνεργασία με κορυφαία ιδρύματα του εξωτερικού. Η τάση αυτή άλλωστε, ενισχύεται διεθνώς. Είναι χαρακτηριστικό πως σύμφωνα με τη Βρετανική υπηρεσία στατιστικής για την ανώτατη εκπαίδευση (HESA) το 2012, ο αριθμός των φοιτητών που σπούδασαν σε παραρτήματα στο εξωτερικό για την απόκτηση ενός πτυχίου από Βρετανικό πανεπιστήμιο ξεπέρασε τον αριθμό των διεθνών φοιτητών που σπουδάζουν εντός των Βρετανικών συνόρων.\nΤέταρτον, κίνητρα για τη διεκδίκηση περισσότερων ευρωπαϊκών προγραμμάτων απευθείας από την Ευρωπαϊκή Ένωση. Είναι παλαβό να υπάρχει στην εποχή μας, πλαφόν στό ύψος των χρημάτων που μπορεί να διεκδικήσει ένας Καθηγητής για ερευνητικά προγράμματα. Τα οφέλη της απελευθέρωσης είναι προφανή: α) Καταπολέμηση του φαινομένου «brain drain», καθώς όταν κερδίζονται τέτοιου τύπου προγράμματα βρίσκεται χρηματοδότηση για υποψήφιους διδάκτορες ή νέους ερευνητές και αυτοί παραμένουν στην Ελλάδα β) ενισχύεται ουσιαστικά η έρευνα και η καινοτομία στη χώρα.\nΑν αδυνατεί το πολιτικό σύστημα, να βρει συναινετικές λύσεις και να απεγκλωβίσει τα ελληνικά Πανεπιστήμια από σοβιετικού τύπου νοοτροπίες, τότε χρειάζεται αποφασιστικότητα. Χρειάζεται τόλμη από την πολιτική ηγεσία και πραγματικές μεταρρυθμίσεις. Μέχρι να βρεθεί η αυξημένη πλειοψηφία που θα συμφωνήσει στην αναθεώρηση του Άρθρου 16 και σε ορισμένες αυτονόητες θεσμικές αλλαγές, ας σπάσουμε τον τοίχο για να βγούμε στην απέναντι πλευρά. Ας κάνουμε ένα ηλεκτροσόκ στα εκπαιδευτικά συστήματα για να τα βγάλουμε από το κώμα. Αρκετά συμβιβαστήκαμε με τα αδιέξοδα. Χρέος μας σήμερα, είναι να ανοίγουμε δρόμους στη νέα γενιά.\n← Previous Story Το αποτέλεσμα κρίνεται στο 90′\nNext Story → Να σηκώσουν μανίκια για να προχωρήσουν οι μεταρρυθμίσεις


Οι επικαιροποιημένες οδηγίες της ΕΛ.ΑΣ. για την προστασία των ανηλίκων - CSR.ERT.GR\nΟι επικαιροποιημένες οδηγίες της ΕΛ.ΑΣ. για την προστασία των ανηλίκων\nΕπικαιροποιημένες οδηγίες και χρήσιμες συμβουλές με infographics για την προστασία των ανηλίκων, που αφορούν στην ενδοοικογενειακή βία, στο διαδίκτυο και στην σεξουαλική κακοποίηση, έδωσε στη δημοσιότητα η Ελληνική Αστυνομία και το Υπουργείο Προστασίας του Πολίτη.\nΑν είστε θύμα ενδοοικογενειακής βίας:\nΚαλέστε το 100. Αν δεν μπορείτε να μιλήσετε, στείλτε γραπτό μήνυμα (sms) στο 100, με ακριβή διεύθυνση, ονοματεπώνυμο, είδος επείγουσας ανάγκης (π.χ. «κινδυνεύει η ζωή μου», «δέχομαι βία από το/τη σύζυγό μου»). Εάν δεν μπορείτε εσείς να επικοινωνήσετε με το 100, ζητήστε από κάποιον άλλον να ειδοποιήσει τις Αρχές για εσάς (π.χ. από κάποιον οικείο ή το γιατρό σας)Αναζητήστε ιατρική περίθαλψη και πείτε στο γιατρό όλη την αλήθεια. Υποβάλετε μήνυση στο πλησιέστερο Αστυνομικό Τμήμα.\nΕπικοινωνήστε με τις υπηρεσίες Αντιμετώπισης Ενδοοικογενειακής Βίας που λειτουργούν σε όλη την επικράτεια, μέσω τηλεφώνου ή μηνύματος ηλεκτρονικού ταχυδρομείου (e-mail). Ενημερώστε το θύμα για τους τρόπους επικοινωνίας με τις Αστυνομικές Υπηρεσίες.\nΕνθαρρύνετε το θύμα να καλέσει για ψυχοκοινωνική υποστήριξη τη γραμμή\nSOS 15900 για κακοποιημένες γυναίκες.\nΑς δούμε τους κινδύνους του διαδικτύου που αφορούν περισσότερο τα παιδιά μας: Η γνώση των κανόνων ασφάλειας, η ανάπτυξη κριτικής και αντιληπτικής ικανότητας και η ικανότητα αναγνώρισης των κινδύνων είναι βασικά εφόδια για την ασφαλή πλοήγηση στο διαδίκτυο.\nΣεξουαλικός εκβιασμός και εξαναγκασμός ανηλίκων. Οι ανήλικοι πολλές φορές συνομιλούν διαδικτυακά με άλλους γνωστούς -ή όχι- χρήστες. Οι κακόβουλοι χρήστες, εκμεταλλεύονται την παιδική αθωότητα, προκειμένου να πείσουν τον ανήλικο να τους αποστείλει προσωπικά του στοιχεία, να παράγει πρωτότυπο υλικό (φωτογραφίες ή video), να καταβάλει χρήματα, να συναντηθεί μαζί τους ή να προβεί σε άλλες ενέργειες.\nΑφιερώνουμε χρόνο στο να πλοηγηθούμε μαζί με το παιδί στο διαδίκτυο σε σελίδες και εφαρμογές ενδιαφέροντός του. Ελέγχουμε μαζί με το παιδί τις ρυθμίσεις ασφάλειας και απορρήτου των λογαριασμών του και βεβαιωνόμαστε ότι έχει ενεργοποιήσει την επιλογή διπλού ελέγχου ταυτότητας (two step verification), ενώ οι κωδικοί που χρησιμοποιεί είναι ασφαλείς (αποτελούνται από τουλάχιστον 8 σύμβολα, αριθμούς και γράμματα).\nΣυζητάμε με τα παιδιά για τους κινδύνους της έκθεσης των προσωπικών δεδομένων (ονοματεπώνυμα, διευθύνσεις κατοικίας, τηλεφωνικοί αριθμοί, σχολεία κλπ), φωτογραφιών (άσεμνες και μη), ακόμα και e-mail στις εκάστοτε ιστοσελίδες, εφαρμογές και υπηρεσίες στο διαδίκτυο. Τονίζουμε ότι η ενδεχόμενη αποστολή φωτογραφιών σε γνωστό άτομο μια δεδομένη στιγμή μπορεί να έχει αρνητικές συνέπειες μελλοντικά.\nΡύθμισε τους λογαριασμούς σου, προκειμένου να είναι ιδιωτικοί και μην αποδέχεσαι αιτήματα φιλίας από αγνώστους, ούτε από «φίλους φίλων». Θυμήσου ότι και στους ιδιωτικούς λογαριασμούς δεν υπάρχει απόλυτη ασφάλεια, καθώς υπάρχει πάντα η πιθανότητα να παραβιαστεί τόσο ο λογαριασμός σου, όσο και κάποιου φίλου σου και να εκτεθεί και το υλικό που εσύ έχεις ανεβάσει.\nΑπόφυγε ιστοσελίδες στις οποίες μπορείς να συνομιλήσεις με αγνώστους ή δεν εμφανίζεται το username τους ή απαιτείται χρήση κάμερας. Παίξε διαδικτυακά παιχνίδια με όρια και κανόνες, αποφεύγοντας τη συνομιλία με άγνωστους χρήστες.\nΜην ανοίγεις ποτέ την κάμερα για να συνομιλήσεις διαδικτυακά με αγνώστους. Οι κακόβουλοι χρήστες που προσεγγίζουν ανηλίκους διαδικτυακά είναι αρχικά πάντα διαθέσιμοι, υποστηρικτικοί και γνωρίζουν τα ενδιαφέροντά σου προκειμένου να σε προσεγγίσουν. Στόχος τους είναι να δώσουν την αίσθηση ότι «μπορείς να τους χειριστείς».\nΘυμήσου: αν σου συμβεί κάτι που σε φέρνει σε δύσκολη θέση στο διαδίκτυο πρέπει να το πεις και όχι να το υποστείς. Συζήτησέ το με κάποιον ενήλικο που εμπιστεύεσαι, δείχνοντας θάρρος και αποθήκευσε τα όποια αποδεικτικά στοιχεία έχεις στη διάθεσή σου (screenshot φωτογραφιών/μηνυμάτων).\nΓια άμεση ενημέρωση που αφορά θέματα της Διεύθυνσης Δίωξης Ηλεκτρονικού\nΕγκλήματος ακολουθήστε μας στα μέσα κοινωνικής δικτύωσης.\nFacebook: https://www.facebook.com/cyberkid.gov.gr/ και https://www.facebook.com/CyberAlertGR/, Twitter: @cyberalertGR και Instagram: @cyberalert.gr.\nΓια φορητές συσκευές (smartphone, tablets) κατεβάστε την εφαρμογή CYBERKID και την εφαρμογή FEELSAFE δωρεάν. Για οποιοδήποτε θέμα αφορά παραβατική συμπεριφορά μέσω Διαδικτύου, επικοινωνήστε με τη Διεύθυνση Δίωξης Ηλεκτρονικού Εγκλήματος με τους ακόλουθους τρόπους:\nΣυμβουλές προς πολίτες για την προφύλαξη και προστασία των ανηλίκων από πράξεις ασέλγειας ή κακοποίησης\nΗ σεξουαλική κακοποίηση ανηλίκων είναι η οποιουδήποτε τύπου επαφή ενός ενηλίκου (ή μεγαλύτερου εφήβου) με έναν ανήλικο ή ανήλικη με στόχο τη σεξουαλική ικανοποίηση του ενηλίκου. Στη συντριπτική πλειοψηφία των περιπτώσεων, οι ανήλικοι κακοποιούνται από κάποιο άτομο που βρίσκεται στο κοντινό περιβάλλον τους.\nΠιστεύουμε ό,τι μας λέει και δεν προσπαθούμε να διερευνήσουμε την αλήθεια ή μη των λεγομένων του. Κάνουμε μόνο ανοιχτές ερωτήσεις και δεν καθοδηγούμε το παιδί (π.χ. «τι συνέβη μετά;» και όχι «τι άλλο σου έκανε;»).\nΑναφέρουμε οποιοδήποτε περιστατικό κακοποίησης ανήλικου, ανήλικης,\nαμέσως. Έχουμε υποχρέωση να το κάνουμε και καμία δικαιολογία να το\nΤο σώμα σου είναι δικό σου και κανένας δεν έχει το δικαίωμα να σε\nαγγίζει με τρόπο που δε θέλεις ή που σε κάνει να νιώθεις άβολα.\n– Κάποιος σου ζητά να κάνεις κάτι που ξέρεις ότι είναι λάθος. – Κάποιος\n– Κάποιος κάνει κάτι στο σώμα σου, που σε κάνει να νιώθεις περίεργα ή\n– Κάποιος σου ζητάει να κάνεις κάτι που αφορά το σώμα σου και θέλει να\nτο κρατήσεις μυστικό.\nΣτην Υποδιεύθυνση Προστασίας Ανηλίκων της Διεύθυνσης Ασφάλειας Αττικής – Γενική Αστυνομική Διεύθυνση Αττικής (ΓΑΔΑ): Λεωφ. Αλεξάνδρας 173, τηλ.\n210 6476370, email: daa@hellenicpolice.gr\nΣτην Υποδιεύθυνση Προστασίας Ανηλίκων της Διεύθυνσης Ασφάλειας\nΘεσσαλονίκης: Μοναστηρίου 326, τηλ. 2310 388456 – στις κατά τόπους\nΥπηρεσίες Ασφάλειας των Νομών των υπόλοιπων Υπηρεσιών της Ελληνικής\nΑστυνομίας. Για την ασφάλεια στο διαδίκτυο, διαβάστε περισσότερα εδώ.\nΟι επικαιροποιημένες οδηγίες...


“Παρασυρθήκαμε…” | ebasket.gr\nΚεντρική Ελευσίνα “Παρασυρθήκαμε…”\nΔημοσίευση στις 12/10 21:33\nΟ Πανελευσινιακός ήταν εξαιρετικός στο πρώτο ημίχρονο αλλά στην επανάληψη λύγισε από τον Άρης. Ο Γιώργος Σκαραφίγκας, τόνισε ότι η κούραση του δευτέρου ημιχρόνου και ο επιθετικός προσανατολισμός της ομάδας του ήταν οι κύριες αιτίες της ήττας από τον Άρη, αλλά η αντίδραση της ομάδας στα δύσκολα σημεία είναι αυτή που πρέπει να κρατήσουν:\n“Καλή σεζόν σε όλους και καλή δύναμη. Κάθε αρχή και δύσκολη. Το παιχνίδι ξεκίνησε πολύ καλά για εμάς, τα παιδιά προσπάθησαν και κάναμε ένα πολύ μικρό rotation λόγω των προβλημάτων κατά την διάρκεια της προετοιμασίας. Η άμυνά μας στο πρώτο ημίχρονο ήταν πολύ καλή, απλά δώσαμε το δικαίωμα στον Άρη γιατί χάσαμε το μυαλό μας στα τελευταία λεπτά το πρώτου ημιχρόνου παρασυρόμενοι από τον καλό ρυθμό που είχαμε στην επίθεση. Στο δεύτερο ημίχρονο έπαιξε ρόλο και η εικόνα του Άρη στην άμυνα έτσι λόγω και της κούρασης χάσαμε τον προσανατολισμό μας στην επίθεση.\nΕίναι πολύ σημαντικό για εμάς και θέλουμε να το κρατήσουμε αυτό γιατί αντιδράσαμε απέναντι σε μια πάρα πολύ καλή ομάδα. Καταφέραμε να γυρίσουμε το παιχνίδι, αλλά κάποιες λεπτομέρειες μας στέρησαν την δυνατότητα να το πάμε έστω και στο ένα σουτ”.\nΤους συμπαίκτες του στη συνέντευξη τύπου εκπροσώπησε ο πρώην “κιτρινόμαυρος”, Ευθύμης Τσακαλέρης, ο οποίος δήλωσε: “Εύχομαι μια καλή χρονιά με υγεία. Θέλω να δώσω συγχαρητήρια στον Άρη που πήρε μια δίκαιη νίκη.\nΞεκινήσαμε καλά τον αγώνα, ήμασταν πολύ καλοί στην επίθεση αλλά όχι στην αμύνα και γι’αυτό δεν ξεφύγαμε στο σκορ. Στο δεύτερο ημίχρονο ξεκινήσαμε νωθρά και ο Άρης το εκμεταλλεύτηκε και πήρε μια διαφορά που την κράτησε μέχρι το τέλος. Συγχαρητήρια και πάλι στον Άρη και του εύχομαι από τα βάθη της καρδιάς μου να κερδίσει το Σάββατο”.\nΠροηγούμενο “Απάνθρωπο το πρόγραμμα”\nΕπόμενο Το… τελείωσε νωρίς η Ρεάλ


Όροι και προϋποθέσεις | Click to Therapy\nClicktoTherapy 16 Απριλίου 2020\nΟ παρών ιστότοπος clicktotherapy.gr ανήκει στην εταιρεία Clicktotherapy που έχει συσταθεί και λειτουργεί σύμφωνα με τους νόμους της Ελλάδας (“Clicktotherapy” ή “Εταιρεία”) και τελεί υπό τη διαχείρισή της. Εφόσον επιθυμείτε να κάνετε χρήση της ιστοσελίδας και των Υπηρεσιών Clicktotherapy, οφείλετε να διαβάσετε τους παρόντες όρους και προϋποθέσεις χρήσης με προσοχή. Αποκτώντας πρόσβαση ή χρησιμοποιώντας το Λογισμικό, ή “κλικάροντας” σε ένα κουμπί ή σε ένα κουτί που σημαίνει ότι έχεις διαβάσει και συμφωνείς με τους παρόντες όρους χρήσης, συνάπτεται η Σύμβαση. Οι παρόντες όροι και προϋποθέσεις ρυθμίζουν την πρόσβαση και χρήση από οποιοδήποτε άτομο (“Χρήστης” ή “εσύ”) του Λογισμικού, οι οποίοι όροι και προϋποθέσεις ισχύουν για την πρόσβαση και χρήση τόσο από απλό επισκέπτη του ιστοτόπου όσο και από εγγεγραμμένο Χρήστη. Αν για οποιονδήποτε λόγο δεν συμφωνείς με τους όρους της Σύμβασης, συμπεριλαμβανομένης και της Πολιτικής Απορρήτου, σε παρακαλούμε να διακόψεις την πρόσβαση στο Λογισμικό και τη συμμετοχή στις Υπηρεσίες Clicktotherapy.\nΚύριος σκοπός της Clicktotherapy είναι να επιτρέψει την επικοινωνία Χρηστών με κάποιον από τους Συμβούλους. Για το σκοπό αυτό, η Clicktotherapy έχει δημιουργήσει μία πλατφόρμα η οποία σας προσφέρει τη δυνατότητα να επικοινωνήσετε με έναν ή περισσότερους Συμβούλους προκειμένου να πραγματοποιήσετε συνεδρία διαδικτυακά με τη χρήση διαδραστικών επικοινωνιακών μέσων.\n«Εμείς», «εμάς», «δικό μας» και «Εταιρία» προσδιορίζουν την Clicktotherapy και τις συνεργαζόμενες (διανομείς) εταιρείες,\n«Λογισμικό» προσδιορίζει τις εφαρμογές διαδικτύου ή τις εφαρμογές για κινητά οι οποίες ανήκουν στην Εταιρεία και χρησιμοποιούνται από τους Χρήστες στους οποίους περιλαμβάνονται και οι συνεργαζόμενοι Σύμβουλοι ώστε να παρέχουν και να τους παρασχεθούν, ανάλογα, Συμβουλευτικές Υπηρεσίες. Το Λογισμικό μπορεί να είναι προσβάσιμο ή διαθέσιμο μέσω πολλαπλών ιστότοπων, συσκευών και άλλων μέσων,\n«Σύμβουλος» προσδιορίζει το φυσικό πρόσωπο που κατέχει άδεια άσκησης επαγγέλματος ψυχολόγου, ο οποίος έχει ολοκληρώσει την εγγραφή του ως Σύμβουλος (η συμμετοχή ως Συμβούλου έγινε αποδεκτή από την Εταιρεία), ο οποίος παρέχει Συμβουλευτικές Υπηρεσίες μέσω του Λογισμικού,\n«Συμβουλευτικές Υπηρεσίες» είναι οι συμβουλές, προσανατολισμός, πληροφορίες ή οποιαδήποτε άλλη παρατήρηση ή εν γένει υπηρεσία, που παρέχουν οι Σύμβουλοι μέσω του Clicktotherapy,\n«Υπηρεσίες Clicktotherapy» σημαίνει τις υπηρεσίες που παρέχονται σε εσάς από την Εταιρεία μέσω της χρήσης του Λογισμικού της, και\n«Χρήστης(-ες)» θεωρείται κάθε φυσικό πρόσωπο(α) το οποίο κάνει χρήση του Λογισμικού προκειμένου να του παρασχεθούν Συμβουλευτικές Υπηρεσίες.\nΟι Σύμβουλοι και Συμβουλευτικές υπηρεσίες\nΤο Λογισμικό σου επιτρέπει να επικοινωνείς με έναν Σύμβουλο με το σκοπό να σου παρασχεθούν Συμβουλευτικές Υπηρεσίες.\nΜετά την εγγραφή σου στο Λογισμικό, η Clicktotherapy ορίζει έναν Σύμβουλο για σένα ο οποίος επιλέγεται με βάση, κατά κύριο λόγο, τη διαθεσιμότητά του και τυχόν εξειδίκευση του σε ψυχοθεραπευτικές τεχνικές που σε ενδιαφέρουν.\nΣε περίπτωση που για οποιονδήποτε λόγο δεν είσαι ικανοποιημένος με τον Σύμβουλο που έχει ορισθεί από την Clicktotherapy, μπορείς ανά πάσα στιγμή να ζητήσεις από το Clicktotherapy άλλο Σύμβουλο.\nΟι Σύμβουλοι δεν είναι υπάλληλοί μας ούτε εκπρόσωποί μας. Επιπλέον, δεν φέρουμε καμία ευθύνη για οποιαδήποτε ενέργεια ή παράλειψη οποιουδήποτε Συμβούλου.\nΔεν φέρουμε καμία ευθύνη για την θέληση ή καταλληλότητα του Συμβούλου να δώσει συμβουλή.\nΔεν φέρουμε καμία ευθύνη για το κατά πόσο θα βρεις τις Συμβουλευτικές Υπηρεσίες σχετικές, χρήσιμες, σωστές, ικανοποιητικές ή κατάλληλες για τις ανάγκες σου.\nΔεν ελέγχουμε την ποιότητα των Συμβουλευτικών Υπηρεσιών και δεν καθορίζουμε αν οποιοσδήποτε από τους Συμβούλους έχει τα κατάλληλα προσόντα για να παρέχει οποιαδήποτε ειδική υπηρεσία. Ελέγχουμε μόνο αν οι Σύμβουλοι έχουν άδεια άσκησης επαγγέλματος ψυχολόγου.\nΗ σχέση σου που αφορά τις Συμβουλευτικές Υπηρεσίες είναι αυστηρά με τον Σύμβουλο. Δεν εμπλεκόμαστε με οποιονδήποτε τρόπο με την πραγματική ουσία της σχέσης ή οποιοδήποτε μέρος των Συμβουλευτικές Υπηρεσιών και δεν επικυρώνουμε ή εμπλεκόμαστε στις Συμβουλευτικές Υπηρεσίες.\nΠληρώνοντας μέσω του Λογισμικού, αυτή η πληρωμή γίνεται προς το Σύμβουλο για τις Συμβουλευτικές Υπηρεσίες και εμείς χρεώνουμε τον Σύμβουλο παίρνοντας μέρος της πληρωμής αυτής, σαν προμήθεια, για τη χρήση και τη λειτουργία του Λογισμικού. Όμως, δεν θα θεωρηθούμε Σύμβουλοι οποιωνδήποτε Συμβουλευτικών υπηρεσιών, ανεξαρτήτως πληρωμής.\nΧρήση του Λογισμικού και πλοήγηση\nΜπορείς να πλοηγείσαι ελεύθερα στον ιστότοπο clicktotherapy.gr (υπό την προϋπόθεση ότι αποδέχεστε στους παρόντες Γενικούς Όρους Χρήσης). Εάν όμως επιθυμείς να χρησιμοποιήσεις το Λογισμικό, δηλαδή να πραγματοποιήσεις συνεδρία με έναν από τους Συμβούλους που συνεργάζονται με την Εταιρεία, θα χρειαστεί να εγγραφείς στο Λογισμικό μας και να δημιουργήσεις έναν λογαριασμό. Παράλληλα, θα χρειαστεί να διαβάσεις και να αποδεχτείς την «Πολιτική Απορρήτου». Μπορείς να αλλάξεις ανά πάσα στιγμή τα στοιχεία εγγραφής σου.\nΠροκειμένου να σας παρασχεθούν οι Συμβουλευτικές Υπηρεσίες, το Clicktotherapy προσφέρει τη δυνατότητα να καταβάλετε το αντίτιμο των υπηρεσιών αυτών προς τον Σύμβουλο είτε μέσω πιστωτικής είτε μέσω χρεωστικής κάρτας. Εσείς δεν έχει καμία επιβάρυνση για τις Υπηρεσίες Clicktotherapy, ούτε πρόσθετη χρέωση (κράτησης) για την παροχή Συμβουλευτικών Υπηρεσιών σε εσάς.\nΜε την ολοκλήρωση της αγοράς των προϊόντων Συμβουλευτικών Υπηρεσιών που βρίσκονται διαθέσιμα στην πλατφόρμα, το Clicktotherapy χρεώνει την πιστωτική/χρεωστική κάρτα σας (όπως τη δηλώσατε κατά την εγγραφή σας στην πλατφόρμα) με το αναγραφόμενο ποσό, που αντιστοιχεί στο προϊόν που αγοράσατε και στέλνει ηλεκτρονική βεβαίωση ότι πληρώσατε το ισόποσο οπότε θεωρείται ότι έχετε εξοφλήσει τη σχετική υποχρέωση καταβολής.\nΣυμφωνείς, επιβεβαιώνεις και αναγνωρίζεις ότι παρότι ο Σύμβουλος μπορεί να παρέχει Συμβουλευτικές Υπηρεσίες μέσω του Λογισμικού, δεν μπορούμε να αξιολογήσουμε αν η χρήση του Συμβούλου, οι Συμβουλευτικές Υπηρεσίες ή αν το Λογισμικό είναι σωστό και κατάλληλο για τις ανάγκες σου. Το Λογισμικό δεν περιλαμβάνει την παροχή ιατρικής φροντίδας, υπηρεσίες ψυχικής υγείας ή άλλων επαγγελματικών υπηρεσιών από μας. Σαν λειτουργοί του Λογισμικού, ο ρόλος μας είναι αυστηρά περιορισμένος στη διευκόλυνση της επικοινωνίας μεταξύ εσού και του Συμβούλου ώστε να είναι δυνατή η παροχή Συμβουλευτικών Υπηρεσιών.\nΣυμφωνείς, επιβεβαιώνεις και αναγνωρίζεις ότι είσαι ενήμερος για το γεγονός ότι οι Συμβουλευτικές Υπηρεσίες δεν είναι απόλυτο υποκατάστατο μιας προσωπικής εξέτασης από κάποιον πιστοποιημένο και με τα κατάλληλα προσόντα επαγγελματία. Δεν πρέπει ποτέ να στηριχθείς ή να πάρεις αποφάσεις σχετικές με την υγεία που να βασίζονται πρωτίστως σε πληροφορίες που έχουν παρασχεθεί σαν μέρος των Συμβουλευτικών Υπηρεσιών. Επιπλέον, συνιστούμε θερμά να σκεφτείς να ζητήσεις συμβουλή κάνοντας μία προσωπική συνάντηση με κάποιον πιστοποιημένο και με τα κατάλληλα προσόντα επαγγελματία. Ποτέ μην αγνοείς, αποφεύγεις ή καθυστερείς να πάρεις ιατρική συμβουλή από γιατρό ή άλλον σύμβουλο υγείας, μέσω προσωπικής συνάντησης, λόγω πληροφοριών ή συμβουλής που πήρες μέσω του Λογισμικού.\nΗ παροχή Συμβουλευτικών Υπηρεσιών μέσω του Λογισμικού δεν προορίζεται για διάγνωση, συμπεριλαμβανομένων πληροφοριών που σχετίζονται με φάρμακα ή αγωγή που μπορεί να είναι κατάλληλη για σένα, και πρέπει να αγνοήσεις οποιαδήποτε τέτοια συμβουλή δοθεί σε εσένα μέσω της Πλατφόρμας.\nΜΗΝ ΧΡΗΣΙΜΟΠΟΙΕΙΣ ΤΟ ΛΟΓΙΣΜΙΚΟ ΣΕ ΠΕΡΙΠΤΩΣΕΙΣ ΕΚΤΑΚΤΗΣ ΑΝΑΓΚΗΣ (π.χ. Τάσεις αυτοκτονίας κ.λ.π.) ΑΛΛΑ ΚΑΛΕΣΕ ΑΜΕΣΩΣ ΤΟ 1018 ΚΑΙ ΠΗΓΑΙΝΕ ΣΤΗΝ ΠΙΟ ΚΟΝΤΙΝΗ ΣΟΥ ΕΦΗΜΕΡΕΥΟΥΣΑ ΨΥΧΙΑΤΡΙΚΗ ΚΛΙΝΙΚΗ. Συμφωνείς, επιβεβαιώνεις και αναγνωρίζεις ότι το Λογισμικό δεν έχει σχεδιαστεί για χρήση σε οποιαδήποτε από τις παραπάνω περιπτώσεις και δεν πρέπει να χρησιμοποιείς το Λογισμικό σε οποιαδήποτε από τις παραπάνω περιπτώσεις.\nΟι πληροφορίες και τυχόν άρθρα που παρουσιάζονται στο Λογισμικό εκφράζουν τις προσωπικές απόψεις των συγγραφέων, έχουν αποκλειστικά ενημερωτικό και συμβουλευτικό χαρακτήρα και δεν είναι δυνατόν να υποκαταστήσουν τη διάγνωση-θεραπεία και συμβουλή των εξειδικευμένων επαγγελματιών.\nΕίναι πιθανό να υπάρξουν παραπομπές σε δικτυακούς τόπους τρίτων με τη χρήση συνδέσμων (links/ hyperlinks), προς το σκοπό της διευκόλυνσης των χρηστών του Λογισμικού και της ιστοσελίδας. Υπογραμμίζουμε ότι οι δικτυακοί τόποι στους οποίους γίνεται παραπομπή υπόκεινται στους όρους χρήσης των αντίστοιχων δικτυακών τόπων. Η εμφάνιση των συνδέσμων αυτών στο Λογισμικό δεν αποτελεί ένδειξη έγκρισης ή αποδοχής του περιεχομένου των αντίστοιχων δικτυακών τόπων από την Εταιρεία η οποία δεν φέρει καμία ευθύνη για το περιεχόμενο τους ούτε για τις πρακτικές προστασίας απορρήτου ή την ακρίβεια των υλικών που ενυπάρχουν σε αυτούς.\nΟ λογαριασμός, η εκπροσώπηση, η συμπεριφορά και οι δεσμεύσεις σου\nΕπιβεβαιώνεις ότι είσαι τουλάχιστον 18 ετών.\nΕπιβεβαιώνεις και συμφωνείς ότι όλες οι πληροφορίες που παρέχεις στο ή μέσω του Λογισμικού, και οι πληροφορίες που θα παρέχεις στο ή μέσω του Λογισμικού στο μέλλον, είναι ακριβείς, αληθείς και πλήρεις. Επιπλέον, συμφωνείς ότι κατά τη διάρκεια της Σύμβασης θα διατηρείς και θα επικαιροποιείς αυτές τις πληροφορίες έτσι ώστε να συνεχίσουν να είναι ακριβείς και πλήρεις.\nΣυμφωνείς, επιβεβαιώνεις και αναγνωρίζεις ότι είσαι υπεύθυνος για τη διατήρηση της εμπιστευτικότητας του κωδικού σου και οποιασδήποτε άλλης πληροφορίας ασφάλειας που να σχετίζεται με το λογαριασμό σου.\nΣυμφωνείς ότι θα μας ενημερώνεις άμεσα σε περίπτωση μη εξουσιοδοτημένης χρήσης της πρόσβασης σου στο λογαριασμό ή οποιασδήποτε άλλης ανησυχίας για παράβαση της ασφάλειας του λογαριασμού σου.\nΣυμφωνείς, επιβεβαιώνεις και αναγνωρίζεις ότι είσαι μοναδικός υπεύθυνος για όλες τις δραστηριότητες που γίνονται μέσω της χρήσης του Λογισμικού.\nΣυμφωνείς και δεσμεύεσαι να μην χρησιμοποιείς το Λογισμικό για την αποστολή ή παράδοση: α) ανεπιθύμητη ηλεκτρονική αλληλογραφία και/ή διαφημίσεις ή προώθηση προϊόντων και υπηρεσιών; β) κακόβουλο λογισμικό και κωδικό; γ) παράνομο, παρενοχλητικό, παραβιαστικό της ιδιωτικότητας, καταχρηστικό, απειλητικό, ρατσιστικό ή ενδεχομένως επιβλαβές περιεχόμενο; δ) οποιοδήποτε περιεχόμενο που παραβιάζει πνευματική ιδιοκτησία ή δικαίωμα τρίτου μέρους; ε) οποιοδήποτε περιεχόμενο που μπορεί να προκαλέσει ζημία σε τρίτο μέρος; στ) οποιοδήποτε περιεχόμενο που μπορεί να αποτελέσει, προκαλέσει, ενθαρρύνει εγκληματική δράση ή να παραβιάσει οποιοδήποτε εφαρμοστέο δίκαιο.\nΣυμφωνείς και δεσμεύεσαι να μην παραβιάζεις οποιονδήποτε νόμο, κανόνα, ρύθμιση ή κώδικα ηθικής σε σχέση με τη χρήση του Λογισμικού και της σχέσης σου με τους Συμβούλους και εμάς.\nΣυμφωνείς, επιβεβαιώνεις και αναγνωρίζεις ότι δεν ευθυνόμαστε προς εσένα ή οποιοδήποτε τρίτο πρόσωπο για οποιαδήποτε έμμεση, δευτερεύουσα, επακόλουθη, ειδική, παραδειγματικού χαρακτήρα ή με χαρακτήρα κύρωσης ζημία.\nΣυμφωνείς, επιβεβαιώνεις και αναγνωρίζεις ότι η Εταιρεία μπορεί να αναθέτει σε Συμβούλους την παροχή προς εσάς Συμβουλευτικών Υπηρεσιών, όμως δεν θα αξιολογήσει την καταλληλότητα, τη νομιμότητα ή την ικανότητα του κάθε Συμβούλου. Παραιτείσαι ρητώς και απαλλάσσεις την εταιρεία από οποιαδήποτε και όλες τις απαιτήσεις, ευθύνες ή ζημίες που προκύπτουν από, ή σχετίζονται με οποιοδήποτε τρόπο με τον Σύμβουλο. Η Εταιρεία δεν θα αποτελεί μέρος των διαφορών, διαπραγματεύσεων των διαφορών ανάμεσα σε εσένα και τον Σύμβουλο. Η ευθύνη για τις αποφάσεις που παίρνεις σχετικά με τις υπηρεσίες που προσφέρονται μέσω του Λογισμικού (με όλες τις συνέπειές της) βαρύνει αποκλειστικά εσένα. Δεν θα αξιολογήσουμε την καταλληλότητα, τη νομιμότητα ή την ικανότητα των οποιωνδήποτε Συμβούλων και παραιτείσαι ρητώς και απαλλάσσεις την εταιρεία από κάθε ευθύνη, αξίωση, πρόκληση ενεργειών ή ζημίες που προκύπτουν από τη χρήση του Λογισμικού ή των Συμβουλευτικών Υπηρεσιών.\nΣυμφωνείς, επιβεβαιώνεις και αναγνωρίζεις ότι η συνολική ευθύνη μας για ζημία που προκύπτει από αυτή τη Σύμβαση και οποιαδήποτε χρήση του Λογισμικού δεν θα ξεπερνά το συνολικό ποσό των χρημάτων που πλήρωσες εσύ μέσω της πλατφόρμας για μία περίοδο τριών μηνών πριν την ημερομηνία της αξίωσης.\nΗ παρούσα ενότητα εξακολουθεί να ισχύει και μετά τον τερματισμό της παρούσας συμφωνίας.\nΟλόκληρο το περιεχόμενο και κάθε μέρος του Λογισμικού, συμπεριλαμβανομένων αλλά όχι περιοριστικά των εμπορικών σημάτων, λογοτύπων, συμβόλων, ονομάτων ιστοτόπων, βιομηχανικών σχεδίων, εικόνων, φωτογραφιών, εικόνων φόντου, εικονιδίων, εργαλείων πλοήγησης, κειμένων μεταξύ άλλων, του παρόντος Λογισμικού ή σχετικών προϊόντων και αγαθών που εμφανίζονται στο Λογισμικό, προστατεύονται από δικαιώματα διανοητικής ιδιοκτησίας και ανήκουν στο Clicktotherapy ή σε τρίτα μέρη εξουσιοδοτημένα από το Clicktotherapy για την ανάπτυξη δραστηριοτήτων σχετικά με το Λογισμικό. Ο Χρήστης συμφωνεί να σεβαστεί τα δικαιώματα διανοητικής ιδιοκτησίας του Clicktotherapy και άλλων και γνωρίζει ότι η διανοητική ιδιοκτησία σε αυτό το Λογισμικό δεν μπορεί να χρησιμοποιηθεί με οποιονδήποτε τρόπο και σε οποιοδήποτε μέσο, χωρίς την προηγούμενη έγγραφη άδεια των ιδιοκτητών της Clicktotherapy.\nTo Clicktotherapy δεν είναι υπεύθυνο για ζημιές που προκλήθηκαν από έναν Χρήστη ή Σύμβουλο, ο οποίος έχει αντιγράψει, μεταφέρει, διανείμει, ή οτιδήποτε παρόμοιο, προστατευμένο περιεχόμενο που χρησιμοποιείται σε αυτό το Λογισμικό, παραβιάζοντας δικαιώματα τρίτων.\nΣημαντικές σημειώσεις για τη Σύμβαση\nΑυτή η Σύμβαση και η σχέση μας μαζί σου ερμηνεύεται σύμφωνα με το Ελληνικό δίκαιο. Διαφορές που τυχόν προκύπτουν από την εφαρμογή των παρόντων όρων, θα επιλύονται κατ’ αρχήν φιλικά, εάν όμως τούτο δεν καταστεί εφικτό, διέπονται από το Ελληνικό δίκαιο και υπάγονται στη δικαιοδοσία των Δικαστηρίων της Αθήνας.\nΗ παρούσα Σύμβαση αποτελεί τη συνολική συμφωνία μεταξύ εσού και ημών. Επιβεβαιώνεις ότι δεν έχεις βασιστεί σε οποιαδήποτε υπόσχεση ή εγγύηση από εμάς εκτός από ό,τι ορίζεται στην παρούσα Σύμβαση.\nΑποδέχεστε το ενδεχόμενο να τροποποιήσουμε τη Σύμβαση δημοσιεύοντας τις τροποποιήσεις. Οι τροποποιήσεις τίθενται σε ισχύ από τη δημοσίευσή τους. Σας ενθαρρύνουμε να ελέγχετε συχνά τους όρους αυτής της Σύμβασης. Οποιαδήποτε χρήση της Υπηρεσίας Clicktotherapy μετά από κάθε τροποποίηση όρων θα θεωρείται ως αποδοχή των νέων όρων χωρίς να απαιτείται κανένας άλλος έγγραφος τύπος.\nΗ Εταιρεία, μέσω του Λογισμικού, διατηρεί το δικαίωμα να προβεί ενδεικτικά και όχι περιοριστικά σε οποιαδήποτε από τις εξής ενέργειες: α) να καταγράφει και να αποθηκεύει κάθε επικοινωνία του επισκέπτη Χρήστη με την ιστοσελίδα, συμπεριλαμβανομένων των e-mail επικοινωνίας και των ερωτήσεων - απαντήσεων προς τους συνεργάτες του – ιατρούς ή άλλα , β) να ερευνήσει οποιαδήποτε καταγγελία σε περίπτωση που κάποια επικοινωνία δεν συμμορφώνεται με τους όρους και προϋποθέσεις χρήσης αυτού και να αποφασίσει κατά τη διακριτική του ευχέρεια να αποσύρει ή να απαιτήσει την απόσυρση μιας τέτοιας επικοινωνίας, γ) να αποσύρει επικοινωνίες και αποσταλθέντα από τον επισκέπτη Χρήστη δεδομένα και πληροφορίες, που θεωρούνται προσβλητικές, παράνομες ή ενοχλητικές ή που δεν συμμορφώνονται με τους όρους και προϋποθέσεις χρήσης της Εταιρείας, δ) να διαγράψει εγγεγραμμένα μέλη, όταν αυτά δεν συμμορφώνονται με τους όρους και προϋποθέσεις χρήσης της Εταιρείας μετά από σχετική προειδοποίηση τους.\nΠρος αποφυγή παρεξηγήσεων, όλοι οι όροι που αφορούν τον περιορισμό ευθύνης και αποζημίωση ισχύουν και μετά τη λήξη της Σύμβασης.\nΕπεξεργασία Προσωπικών Δεδομένων – Πολιτική Απορρήτου\nΗ προστασία του απορρήτου σας είναι σημαντική για εμάς. Για περισσότερες πληροφορίες σχετικά με τον τρόπο που συλλέγουμε και επεξεργαζόμαστε τα προσωπικά σας δεδομένα, αφιερώστε λίγο χρόνο για να διαβάσετε και να κατανοήσετε την Πολιτική Απορρήτου μας, η οποία αποτελεί αναπόσπαστο τμήμα των παρόντων όρων χρήσης.


Ορίστηκε νέα συνάντηση μεταξύ ΠΟΣΤ – διοίκησης ΕΛΤΑ στον ΟΜΕΔ για τη διανομή - Metaforespress\nΟρίστηκε νέα συνάντηση μεταξύ ΠΟΣΤ – διοίκησης ΕΛΤΑ στον ΟΜΕΔ για τη διανομή\nNέα συνάντηση μεταξύ ΠΟΣΤ και διοίκησης ΕΛΤΑ ορίστηκε στον ΟΜΕΔ στις 28 Φεβρουαρίου.\nΣύμφωνα με διαδικτυακή ανάρτηση της ΠΟΣΤ, η δεύτερη συνάντηση μεταξύ ΠΟΣΤ και διοίκησης ΕΛΤΑ, που πραγματοποιήθηκε χθες στον ΟΜΕΔ για το ζήτημα της αναδιοργάνωσης του δικτύου διανομής και της «επιχειρούμενης μονομερούς εφαρμογής» νέου μοντέλου διανομής από τη διοίκηση κατέληξε στην ακόλουθη πρόταση του διαμεσολαβητή:\n-Συνέχιση του διαλόγου μέχρι τις 28 Φεβρουαρίου 2018.\n-Ορίστηκε νέα συνάντηση των δύο μερών για τη συγκεκριμένη ημερομηνία στα γραφεία του Ο.ΜΕ.Δ. στις 10π.μ..\n-Μέχρι τότε, τα δύο μέρη θα πρέπει να έχουν διαμορφώσει προτάσεις για τον αριθμό και το είδος των επιτροπών διαλόγου και να καταβάλουν προσπάθειες απευθείας συνεννόησης μεταξύ τους.\n-Η Διανομή αποτελεί σημαντικό θέμα διαφωνίας ως προς το εφαρμοζόμενο πρόγραμμα αναδιαρθρώσεων και η Επιτροπή διαλόγου, που θα πρέπει να σχηματιστεί κατά τα αναφερόμενα στο σημείο 3, θα αφορά τη Διανομή.\n-Είτε να επιτευχθεί συμφωνία.\n-Είτε να συνεχιστεί η διαβούλευση.\n-Είτε να εκδώσει ειδική έκθεση ο διαμεσολαβητής, εφόσον προκύψει έλλειψη σύγκλισης απόψεων.\n«Μετά από αυτά, η Ομοσπονδία δηλώνει έτοιμη να προσέλθει, εφόσον κληθεί, στο διάλογο με τη Διοίκηση, με προτάσεις προς όφελος των ΕΛΤΑ και των εργαζομένων.\nΜέχρι τότε, θεωρούμε ότι ουδεμία μεταβολή στο ισχύον σύστημα διανομής δε μπορεί να εφαρμοστεί», αναφέρει η ΠΟΣΤ.


ΚΑΛΥΜΜΑΤΑ ΜΠΑΛΟΝΙΩΝ ΤΥΠΟΥ "F" - Emporiomare\nHomeΜΠΑΛΟΝΙΑΚΑΛΥΜΜΑΤΑ ΜΠΑΛΟΝΙΩΝΚΑΛΥΜΜΑΤΑ ΜΠΑΛΟΝΙΩΝ ΤΥΠΟΥ «F»\nΕδώ και μια δεκαετία κάθε κάλυμμα FENDRESS υφαίνεται, κόβεται, διαμορφώνεται, συσκευάζεται και αποστέλλεται από το εργοστάσιο στο Mouans-sartoux (Μουάν Σαρτού) στη νότια Γαλλία.\nΚάθε στάδιο της παραγωγής ελέγχεται ώστε να διασφαλιστεί ότι θα παραλάβετε ένα προ'ι'όν άριστης ποιότητας.\nΕίναι τα μόνα που διαθέτουν ηλιακή προστασία κατηγορίας UV8.\nΕπίσης η Fendress είναι η μοναδική εταιρεία στον κόσμο που κατασκευάζει καλύμματα χωρίς εμφανείς ή αδύναμες ραφές χάρη στην 26 ιντσών κυκλική πλεκτική μηχανή που διαθέτει.\nΕπιπλέον των εργαστηριακών ελέγχων, η ποιότητα των καλυμμάτων δοκιμάζεται σε πραγματικές περιβαλλοντικές συνθήκες και αυτό επιτυγχάνεται με την συνδρομή συνεργατών αλλά και ιδιοκτητών σκαφών που ταξιδεύουν σε όλο τον κόσμο, σε μέρη με διαφορετικές ηλιακές συνθήκες, και μεταφέρουν τις εντυπώσεις και τις παρατηρήσεις τους.\nCategories: ΚΑΛΥΜΜΑΤΑ ΜΠΑΛΟΝΙΩΝ, ΜΠΑΛΟΝΙΑ\nΚΑΛΥΜΜΑΤΑ ΤΟΥ ΟΙΚΟΥ ΓΑΛΛΙΑΣ ΓΙΑ ΤΑ ΜΠΑΛΟΝΙΑ ΤΗΣ ΣΕΙΡΑΣ «F»\nΕΞΑΙΡΕΤΙΚΗ ΠΟΙΟΤΗΤΑ ΚΑΤΑΣΚΕΥΗΣ ΜΕ ΑΡΙΣΤΗ ΕΦΑΡΜΟΓΗ ΚΑΙ ΕΜΦΑΝΙΣΗ, ΚΑΛΥΠΤΕΙ ΟΛΟΥΣ ΤΟΥΣ ΚΑΤΑΣΚΕΥΑΣΤΕΣ ΜΠΑΛΟΝΙΩΝ.\nΣΕ ΣΚΟΥΡΟ ΜΠΛΕ ΚΑΙ ΜΑΥΡΟ ΧΡΩΜΑ ΑΛΛΑ ΚΑΙ ΠΟΛΛΕΣ ΑΛΛΕΣ ΧΡΩΜΑΤΙΚΕΣ ΕΠΙΛΟΓΕΣ (ΚΑΤΟΠΙΝ ΠΑΡΑΓΓΕΛΙΑΣ)\nΚΑΛΥΜΜΑΤΑ ΜΠΑΛΟΝΙΩΝ ΤΥΠΟΥ "F"\n13-0075 ΚΑΛΥΜΜΑ ΜΠΑΛ.ΜΙΝΙ ΜΠΛΕ Τεμ.\n13-0076 ΚΑΛΥΜΜΑ ΜΠΑΛ.FO 10x35cm ΠΕΤΣΕΤΕ ΜΠΛΕ Τεμ.\n13-0077 ΚΑΛΥΜΜΑ ΜΠΑΛ.F1/A 15x40cm ΠΕΤΣΕΤΕ ΜΠΛΕ Τεμ.\n13-0078 ΚΑΛΥΜΜΑ ΜΠΑΛ.F1 15x50 ΠΕΤΣΕΤΕ ΜΠΛΕ Τεμ.\n13-0079 ΚΑΛΥΜΜΑ ΜΠΑΛ.F2/A 18x61 ΠΕΤΣΕΤΕ ΜΠΛΕ Τεμ.\n13-0079-1S ΚΑΛΥΜΜΑ ΜΠΑΛ.F02 18x61cm ΜΑΥΡΟ ΛΕΠΤΟ Τεμ.\n13-0080 ΚΑΛΥΜΜΑ ΜΠΑΛ.F2 20x62 ΠΕΤΣΕΤΕ ΜΠΛΕ ΛΕΠΤ Τεμ.\n13-0080-1S ΚΑΛΥΜΜΑ ΜΠΑΛ.F2 20x62 ΠΕΤΣΕΤΕ ΜΑΥΡΟ ΛΕΠ Τεμ.\n13-0080-Χ ΚΑΛΥΜΜΑ ΜΠΑΛ.F2 20x62 ΠΕΤΣΕΤΕ ΧΡΩΜΑΤ. Τεμ.\n13-0081 ΚΑΛΥΜΜΑ ΜΠΑΛ.F3 22x70 ΠΕΤΣΕΤΕ ΜΠΛΕ Τεμ.\n13-0081-1 ΚΑΛΥΜΜΑ ΜΠΑΛ.F3 22x70 ΠΕΤΣΕΤΕ ΜΑΥΡΟ Τεμ.\n13-0081-Χ ΚΑΛΥΜΜΑ ΜΠΑΛ.F3 22x70 ΠΕΤΣΕΤΕ ΧΡΩΜΑΤ. Τεμ.\n13-1086 ΚΑΛΥΜΜΑ ΜΠΑΛ.FO3 CASTRO 23x85 NDE-5 Τεμ.\n13-0082 ΚΑΛΥΜΜΑ ΜΠΑΛ.F4 22x100 ΠΕΤΣΕΤΕ ΜΠΛΕ Τεμ.\n13-0082-Χ ΚΑΛΥΜΜΑ ΜΠΑΛ.F4 22x100 ΠΕΤΣΕΤΕ ΧΡΩΜΑΤΙΣ Τεμ.\n13-0083 ΚΑΛΥΜΜΑ ΜΠΑΛ.F5 30x80 ΠΕΤΣΕΤΕ ΜΠΛΕ ΧΟΝΤ Τεμ.\n13-0083-1 ΚΑΛΥΜΜΑ ΜΠΑΛ.F5 30x80 ΠΕΤΣΕΤΕ ΜΑΥΡΟ ΧΟΝ Τεμ.\n13-0083-1S ΚΑΛΥΜΜΑ ΜΠΑΛ.F5 30x80 ΠΕΤΣ. ΜΑΥΡΟ ΛΕΠΤΟ Τεμ.\n13-0083-S ΚΑΛΥΜΜΑ ΜΠΑΛ.F5 30x80 ΠΕΤΣΕΤΕ ΜΠΛΕ ΛΕΠΤ Τεμ.\n13-0084 ΚΑΛΥΜΜΑ ΜΠΑΛ.F6 30x105 ΠΕΤΣΕΤΕ ΜΠΛΕ ΧΟΝ Τεμ.\n13-0084-1 ΚΑΛΥΜΜΑ ΜΠΑΛ.F6 30x105 ΠΕΤΣΕΤΕ ΜΑΥΡΟ ΧΟ Τεμ.\n13-0084-1S ΚΑΛΥΜΜΑ ΜΠΑΛ.F6 30x105 ΠΕΤΣ.ΜΑΥΡΟ ΛΕΠΤΟ Τεμ.\n13-0084-S ΚΑΛΥΜΜΑ ΜΠΑΛ.F6 30x105 ΠΕΤΣ. ΜΠΛΕ ΛΕΠΤΟ Τεμ.\n13-0084-Χ ΚΑΛΥΜΜΑ ΜΠΑΛ.F6 30x105mm ΠΕΤΣΕΤ.ΧΡΩΜΑΤ. Τεμ.\n13-0085 ΚΑΛΥΜΜΑ ΜΠΑΛ.F7 38x103 ΠΕΤΣΕΤΕ ΜΠΛΕ Τεμ.\n13-0085-1 ΚΑΛΥΜΜΑ ΜΠΑΛ.F7 38x103 ΠΕΤΣΕΤΕ ΜΑΥΡΟ Τεμ.\n13-0085-Χ ΚΑΛΥΜΜΑ ΜΠΑΛ.F7 38x103mm ΠΕΤΣΕΤ.ΧΡΩΜΑΤ. Τεμ.\n13-1089 ΚΑΛΥΜΜΑ ΜΠΑΛ F7/A 38x125cm ΜΠΛΕ Τεμ.\n13-0086 ΚΑΛΥΜΜΑ ΜΠΑΛ.F8 38x147 ΠΕΤΣΕΤΕ ΜΠΛΕ Τεμ.\n13-0086-1 ΚΑΛΥΜΜΑ ΜΠΑΛ.F8 38x147mm ΠΕΤΣΕΤ.ΜΑΥΡΟ Τεμ.\n13-0087 ΚΑΛΥΜΜΑ ΜΠΑΛ.F10 47x127 ΠΕΤΣΕΤΕ ΜΠΛΕ Τεμ.\n13-0087-1 ΚΑΛΥΜΜΑ ΜΠΑΛ.F10 47x127 ΠΕΤΣΕΤΕ ΜΑΥΡΟ Τεμ.\n13-0088 ΚΑΛΥΜΜΑ ΜΠΑΛ.F11 60x145 ΠΕΤΣΕΤΕ ΜΠΛΕ Τεμ.\n13-0088-1 ΚΑΛΥΜΜΑ ΜΠΑΛ.F11 60x145 ΠΕΤΣΕΤΕ ΜΑΥΡΟ Τεμ.\n13-0089 ΚΑΛΥΜΜΑ ΜΠΑΛ.F13 80x195 ΠΕΤΣΕΤΕ ΜΠΛΕ Τεμ.\n13-0089-1 ΚΑΛΥΜΜΑ ΜΠΑΛ.F13 80x195 ΠΕΤΣΕΤΕ ΜΑΥΡΟ Τεμ.


Καυτηριάζει τον Πλατινί ο Καντονά - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Καυτηριάζει τον Πλατινί ο Καντονά\nΚαυτηριάζει τον Πλατινί ο Καντονά\nΟ Ερίκ Καντονά με αφορμή το ντοκιμαντέρ που ετοίμασε για το Μουντιάλ με τίτλο «Looking for Rio» έριξε τα βέλη του στον Μισέλ Πλατινί, για το γεγονός ότι ζήτησε από τους βραζιλιάνους πολίτες να σταματήσουν τις διαδηλώσεις κατά τη διάρκεια του Παγκοσμίου Κυπέλλου.\n«Ο κόσμος πρέπει να ακουστεί», υποστήριξε ο άλλοτε διεθνής παίκτης των τρικολόρ, επικρίνοντας τον συμπατριώτη του, ενώ αναφέρθηκε και στον «πόλεμο» που έχει ο Πλατινί με τον Σεπ Μπλάτερ για την προεδρία της FIFA.\n«Θέλει να γίνει πρόεδρος, ο Μπλάτερ θέλει να μείνει. Ο Μπλάτερ παραδέχεται ότι το Κατάρ είναι μια κακή ιδέα, αλλά λέει ότι ήταν ιδέα του Πλατινί. Κάποιοι κριτικάρουν το Μουντιάλ στο Κατάρ, άλλοι αυτό της Βραζιλίας. Ο Πλατινί ήταν εκείνος που έδωσε το Ευρωπαϊκό U21 στο Ισραήλ, στο οποίο καταπατούνται εξίσου τα ανθρώπινα δικαιώματα, ενώ έδωσε ένα Ευρωπαϊκό στην Ουκρανία, η οποία επίσης δεν αποτελεί παράδειγμα δημοκρατίας», συμπλήρωσε ο Καντονά.\nΣτον επίλογο του ντοκυμαντέρ εξήγησε γιατί συμβαίνει όλο αυτό: «Έτσι είναι η πολιτική όταν φτάνεις σε αυτό το επίπεδο. Ο Πλατινί ήταν ένας σπουδαίος ποδοσφαιριστής, μια κορυφαία προσωπικότητα των γηπέδων, αλλά σήμερα είναι ένας πολιτικός σαν όλους τους άλλους. Ίσως πάντως αυτό να είναι το μόνο θετικό: ένας πρώην παίκτης να γίνει επικεφαλής της FIFA».


Στην Καταλονία θα έταζε... Ιβάν, 24Sports & News\n04 ΜΑΡΤΙΟΥ 2021 - 07:50\nΗ ανακοίνωση του Θεόδωρου Κυριακίδη με την οποία γνωστοποίησε πως θα κατεβάσει συνδυασμό έρχεται να δώσει φως στο θολό τοπίο 20 μέρες πριν την Γενική Συνέλευση της 23ης Μαρτίου.\nΟ ίδιος μαζί με τους συνεργάτες του έψαχνε εδώ και καιρό το οικονομικό κομμάτι για να καταλήξει στην απόφαση του και έστω και αν υπάρχουν ακόμη ερωτηματικά και εκκρεμεί για την ώρα η παρουσίαση των οικονομικών από τον ελεγκτικό οίκο (θα γίνει στη Γενική Συνέλευση αυτό) βλέπει φως στην άκρη του τούνελ. Στην ανακοίνωση του σημειώνει πως ο κύκλος του Πρόδρομου Πετρίδη και του Συμβουλίου του έχει κλείσει και τονίζει την ανάγκη να δοθεί η σκυτάλη σε νέα διοίκηση.\nΑν δε, είμασταν στην Καταλονία η συζήτηση θα έμπαινε σε ένα διαφορετικό επίπεδο. Ο Κυριακίδης θα έταζε μάλλον Ιβάν με τον οποίο πέραν από την άψογη συνεργασία που είχαν, τους συνδέει και μια στενή φιλία χρόνων. Πως ο Λαπόρτα που διεκδικεί την Προεδρία της Μπαρτσελόνα σημειώνει πως μόνο με αυτό η Μπάρτσα θα έχει Μέσι, κάπως έτσι και με τον Κυριακίδη θα έβγαινε το χαρτί...Ιβαν. Όμως στην Κύπρο είμαστε και αυτό μάλλον προσγειώνει απότομα.\nΣτο δια ταύτα όμως και στο ερώτημα ποιος είναι ο Θεόδωρος Κυριακίδης, το πρώτο πράγμα που πρέπει να ειπωθεί είναι πως μόνο άγνωστος στην οικογένεια του ΑΠΟΕΛ δεν είναι. Υπήρξε σημαντικό μέλος στο Διοικητικό Συμβούλιο της Εταιρείας επί Φοίβου Ερωτοκρίτου όντας εκ των αντιπροέδρων, ενώ κατείχε και τη θέση του Αρχηγού του Ποδοσφαιρικού Τμήματος. Ήταν επίσης μέλος της ομάδας προγραμματισμού και μαζί με τον Ιβάν Γιοβάνοβιτς συνεργάστηκαν επί σειρά ετών δημιουργώντας την ομάδα που μεγαλούργησε στην Ευρώπη.\nΑκόμη όμως και με τα πιο πάνω, πρέπει να σημειώσουμε πως κρατούσε χαμηλούς τόνους και θεωρούσε πως η ουσία είναι όλα τα λεφτά και όχι τα μεγάλα λόγια. Γι' αυτό και είχε μια άψογη συνεργασία με τον Ιβάν και τον Φοίβο. Παράλληλα η σχέση του με τους παίκτες ήταν πολύ καλή. Λειτουργούσε ως ο συνδετικός κρίκος διοίκησης - προπονητή - παικτών και φρόντιζε να κυλούν όλα ομαλά, κάτι που έβγαινε εξάλλου και στο γήπεδο.\nΠρόκειται για έναν άνθρωπο που το όνομα του συνδέθηκε με τον ΑΠΟΕΛ και ο οποίος με την ανακοίνωση του δείχνει έτοιμος να επιστρέψει για να αναλάβει την ομάδα σε μια δύσκολη περίοδο.


Stella nel cielo: Απριλίου 2012\nΗ ΑΒΑΣΤΑΧΤΗ ΒΑΡΥΤΗΤΑ ΤΟΥ ΦΑΙΝΕΣΘΑΙ\nΜέσα στα πλαίσια\nόλων αυτών των συζητήσεων των ημερών, περί του τι φάρα είμαστε, αν και κατά\nπόσο μας αξίζουν αυτά που παθαίνουμε κλπ, ακούμε και λέμε διάφορα. Υπάρχει και\nκάτι στο οποίο θεωρώ ότι δεν έχει σταθεί κανείς, ή ίσως δεν έχει δοθεί έκταση\nώστε να πέσει στην αντίληψή μου: Όταν ξέραμε για κάποιον ότι είναι λαμόγιο, πως\nτον αντιμετωπίζαμε? Γιατί ένα μείζον θέμα της φάρας μας, είναι και το «εμένα\nπροσωπικά δεν μου έχει κάνει τίποτα». Αυτό θέλω να πιάσω.\nΌταν ξέραμε ότι ο\nΤάδε έχει κάνει το εξοχικό του με μίζες, τον απομονώναμε ως μη αποδεκτό, ή\nκάναμε τα στραβά μάτια μη χάσουμε την εκδρομή του ΣΚ? Όταν ξέραμε ότι μπήκε\nκάπου με δόντι, τον φτύναμε ή τον γλείφαμε μπας και χώσει πουθενά και κανά δικό\nμας? Όταν «έκανε καταθέσεις» στα μπουζουξίδικα με τα φράγκα από τις\nεπιδοτήσεις, του γυρνούσαμε την πλάτη ή χτυπούσαμε φιλικά την δική του, μην και\nχάσουμε το πρώτο-τραπέζι-πίστα-όλα-κερασμένα?\nΤο λαμόγιο λοιπόν,\nόχι απλώς δεν θεωρείτο κοινωνικό απόβρασμα, έχαιρε και πλήρους αποδοχής και τα\nπάντα. Από πουθενά δεν εισέπραττε ότι «είναι ανήθικο αυτό που έκανες»,\nαντιθέτως ήταν κι ο μάγκας της υπόθεσης. Γιατί να αλλάξει? Γιατί να μην τον\nμιμηθούν κι άλλοι? Το πρότυπο ήταν. Αυτό ας το σκεφτούν\nλίγο κάποιοι από αυτούς, οι οποίοι πιστεύουν ότι δεν ευθύνονται για την\nκατάσταση που ζούμε. Γιατί υπάρχουν φυσικά και τέτοιοι, κι έχω κάνει προ καιρού\nανάρτηση σχετικά με το ότι πληρώνουμε όλοι τις αμαρτίες κάποιων. Να κάτσουν\nλοιπόν και να σκεφτούν λίιιιιγο, μήπως, μήπως λέω, ακόμα κι αν δεν επιβράβευαν,\nακόμη κι αν δεν επιδοκίμαζαν, και μόνο το γεγονός ότι αποδέχονταν κι έκαναν τα\nστραβά μάτια, με το σκεπτικό «εμένα προσωπικά δεν μου έχει κάνει τίποτα, άρα\nμια χαρά άνθρωπος είναι», έχουν βάλει το λιθαράκι τους στο να ζουν ανενόχλητα,\nένα σωρό αποβράσματα που θα έπρεπε να έχουν περιθωριοποιηθεί.\nΓιατί οι Ελληνάρες\nταρακουνιόμαστε μόνο όταν το πρόβλημα μας χτυπάει άμεσα. Μόνο όταν μας βλάψει\nεπί προσωπικού. Ο παιδεραστής δεν είναι «κακός άνθρωπος» μόνο όταν κακοποιήσει\nτο δικό μας παιδί, αλλά ΟΠΟΙΟΔΗΠΟΤΕ παιδί. Ο «ηθικός» εγκληματίας, ο\nασυνείδητος, ο αδίστακτος, ο φιλοτομαριστής, ο «πατάω επί πτωμάτων», ο ... , ο\n... , ο ... , ... δεν είναι «μια χαρά παιδί», όσο κι αν στουθοκαμηλίζουμε\nεπειδή δεν γουστάρουμε να ξεβολευτούμε ή να γίνουμε δυσάρεστοι. Όταν τον\nαποδεχόμαστε, είναι σαν να τον επικροτούμε. Δεν πρόκειται λοιπόν ποτέ να «πάρει\nτο μήνυμα», άρα θα λειτουργεί κατ’ αυτόν τον τρόπο εσαεί, και θα είμαστε\nσυνυπεύθυνοι, μας αρέσει δεν μας αρέσει. Που δεν μας αρέσει. Κι αυτά που δεν\nμας αρέσουν, απλά δεν τ’ αφήνουμε να περάσουν ούτε ξυστά από το μυαλουδάκι μας.\nΜέχρι να μας χτυπήσουν την πόρτα, «επί προσωπικού», φυσικά...\nΥ.Γ. σε μέγεθος\nΤο πιο εύστοχο\nπαράδειγμα αυτής της νοοτροπίας, που εδώ και χρόνια μου έρχεται στο μυαλό όταν ανακύψει\nαυτό το θέμα, γιατί αποδεικνύει περίτρανα όλο αυτό που αναλύω παραπάνω, είναι\nΠρώην φίλος – να\nσημειωθεί το πρώην, αλλιώς θα αναιρούνταν αυτόματα όλα όσα λέω – βρέθηκε στη\nφυλακή. Όταν αποδείχτηκε ότι ορθώς βρέθηκε, έγινε και πρώην. Μέχρι να γίνει\nαυτό όμως, του συμπαρασταθήκαμε και του μιλούσαμε. Ρωτάμε λοιπόν τον\nΣ. πως τα περνάει, αν έχει προσαρμοστεί, πως νιώθει... τέτοια. Απαντάει μες την\nκαλή χαρά: «Α, έχω γίνει φίλος με τον ΧΧΧΧΧΧΧΧΧ! Καλό παιδίιιιιιιι, πολύ καλό\nπαιδί!!! Μιλάμε, δεν μπορείτε να φανταστείτε!!!!!!!!! Μας αφήνει και βλέπουμε\nστη δορυφορική του – δυο κελιά από μένα είναι – μας κερνάει...» και συνεχίζει\nν’ απαριθμεί τους λόγους που τον καθιστούν πολύ καλό παιδί και τον έχει κάνει\nΤώρα θα μου πείτε,\nγιατί εμείς σοκαριστήκαμε και θα την θυμόμαστε αυτή την ατάκα μέχρι να\nπεθάνουμε... Γιατί ο ΧΧΧΧΧΧΧΧΧΧ ξέρετε ποιος ήταν? Οπωσδήποτε θα ξέρετε, γιατί\nείναι ο ένας εκ των πρωταγωνιστών μιας υπόθεσης που τότε είχε συγκλονίσει το\nπανελλήνιο και θυμούνται ως τώρα οι πάντες με ανατριχίλα. Γιατί ο τύπος είχε\nβιάσει και σκοτώσει δύο γυναίκες, μία έφηβη και μία μητέρα δύο παιδιών, και\nστην συνέχεια την πρώτη την περιέλουσε με βενζίνη και την έκαψε, και την\nδεύτερη την χτυπούσε με πέτρα στο κεφάλι μέχρι να μην αναγνωρίζεται το πτώμα\nτης. Τόσο καλό παιδί... ο Δημητροκάλης!!!!!!!!!!!!!!! («Οι Σατανιστές της\nΠαλλήνης», ναι, αυτός...).\nεπειδή ξηγιόταν εντάξει και στην τελική δεν του είχε κάνει και τίποτα του Σ.,\nήταν γαμώ τα παιδιά, και κάνανε τρελλό παρεάκι... ΟΚ... Ήθελα να ‘ξερα αν ήταν\nσυγγενής κάποιων εκ των θυμάτων του Δημητροκάλη, αν θα είχε την ίδια γνώμη...\nΕίτε στα μικρά, είτε στα μεγάλα, η βασική ιδέα δεν αλλάζει.Είτε παίρνεις στον άλλον ένα μικροδωράκι, είτε θυσιάζεις κάτι πολύτιμο, όταν το κάνεις επειδή αγαπάς, το περνάς «στο ντούκου».Οι πράξεις αγάπης δεν χρειάζονται φανφάρες. Απλά γίνονται. Δεν είναι αξιοθρήνητο όταν συνοδεύονται από ατάκες τύπου «ΕΓΩ που αυτό», «ΕΓΩ που εκείνο», «ΕΓΩ που το άλλο»…? Τι χαρά να εισπράξει κανείς από κάποιον που προσπαθεί με κάθε τρόπο να τον κάνει να νιώσει υποχρεωμένος? Όταν δίνεις αγάπη δεν γίνεται να επικρατεί τόσο «εγώ», κι όταν δέχεσαι αγάπη δεν γίνεται να νιώθεις κάτι που αρχίζει με «υπό-». Αυτοί που «τα κοπανάνε» είναι αυτοί που στο τέλος ζητούν και λογαριασμό. Δυστυχώς γι’ αυτούς, είναι επίσης αυτοί που ποτέ δεν θα καταλάβουν τι έχουν εισπράξει. Όταν ακούσετε από κάποιον «τι έχεις κάνει εσύ για μένα», μην λυπηθείτε. Ο άλλος θα έπρεπε να λυπάται που τα έχασε όταν συνέβαιναν. Όταν έχει μάθει να βάζει φωσφορίζοντα βελάκια σ’ αυτά που κάνει, δεν μπορεί να δει όσα δεν έχουν τέτοιες σημάνσεις. Δεν χάνει αυτός που τα έδινε, αυτός που δεν τα έπαιρνε χάνει.Τις σπάνιες φορές που έχεις την τύχη να δίνεις το άπαν σου σε κάποιον που το αξίζει και το αναγνωρίζει, θα προκύψει να ακούσεις και την ερώτηση «γιατί». Ούτε τότε δεν χρειάζεται να πεις «γιατί σ’ αγαπάω». Ούτε καν τότε. Αρκεί ένα «γιατί έτσι»…Υ.Γ.: Δεν έχω ιδέα πόσες μέρες βρίσκεται αυτό τοποθετημένο στην βεράντα μου. Απλά, βγήκα, το είδα, κι έφτιαξε η μέρα μου… ξεκίνησε μ’ ένα τεράστιο χαμόγελο.Σ’ ευχαριστώ για τα «γιατί έτσι σου». Όχι ως αντάλλαγμα λοιπόν, αλλά «γιατί έτσι» κι εγώ, σου χαρίζω το αποδίπλα τραγούδι. Ναι, αυτό που εννοούσες είναι. Μη ρωτήσεις πως το κατάλαβα, πάλι «γιατί έτσι» θα σου πω.


Νέοι μηχανικοί από την Κρήτη είναι έτοιμοι να βγάλουν στην παραγωγή το ελληνικό ηλιακό αυτοκίνητο, Sunnyclist. Οι νέοι «κατασκευαστές» έχουν ξεκινήσει καμπάνια χρηματοδότησης για να υποστηριχθεί το καινοτόμο εγχείρημα και να προχωρήσει άμεσα η διαδικασία παραγωγής.\nΌπως αναφέρουν οι ίδιοι: «Οραματιστήκαμε ένα αυτόνομο όχημα, που παράγει την ενέργεια που καταναλώνει, που χρησιμοποιεί το ήλιο και κάνει τους επιβάτες ενεργούς στην κίνησή του, μία εναλλακτική μετακίνηση και άθληση. Είμαστε μία ομάδα νέων επιστημόνων και μηχανικών που προσπαθούν να κάνουν τη διαφορά στην ηλιόλουστη Ελλάδα, αναζητώντας εναλλακτικούς τρόπους για να εξελιχτούμε και να δημιουργήσουμε νέες θέσεις εργασίας..Υποστηρίξτε την καμπάνια κοινωνικής χρηματοδότησης που ξεκινάμε στο INDIEGOGO.COM, με σκοπό να βγάλουμε το όχημα στην παραγωγή». Το αυτόνομο και πρακτικό Sunnyclist κατασκευάζεται στην Κρήτη και χρειάστηκαν 4 χρόνια για την κατασκευή του. Το κόστος του εκτιμάται ότι θα ξεκινάει από το ήμισυ της αξίας ενός ευρωπαϊκού ηλιακού οχήματος περίπου 6.500 με 7.000 ευρώ.\nΤα μοντέλα του Sunnyclist είναι Το Sunnyclist City\nΗ έκδοση City με 540W φωτοβολαταϊκή γεννήτρια μπορεί να προσφέρει κατά μέσο όρο 35 δωρεάν χιλιόμετρα κάθε μέρα, αρκετά για την καθημερινή μετακίνηση στην πόλη. Πολύ εύκολο στην οδήγηση και το παρκάρισμα, με άνετους χώρους, είναι ένα ξέγνοιαστο όχημα που απαιτεί ελάχιστη συντήρηση και σπάνια θα χρειαστεί να το φορτίσετε από την πρίζα. Η μέγιστη ταχύτητα φτάνει τα 50km/h, ο αριθμός επιβατών είναι 3, ο χώρος αποσκευών φτάνει τα 250lt, η μπαταρία που χρησιμοποιεί είναι LIFePo4 60Ah, το απόβαρο 210kg – ωφέλιμο φορτίο 250 Kg, και το αμάξωμα είναι κατασκευασμένο από σκελετό αλουμινίου και συνθετικά υλικά.\nΤο Sunnyclist traveler με 680W φωτοβολαταϊκή ισχύ, προσφέρει 17000Km ετησίως από τον ήλιο. Εξοπλισμένo με πετάλια για κάθε επιβάτη, αναλυτή ενέργειας και μπαταρία Λιθίου 100Ah 48V, μπορεί να διανύσει έως 150km μία ηλιόλουστη μέρα χωρίς να χρειαστεί φόρτιση. Το Sunnyclist traveler διαθέτει τις πιο αποδοτικές φωτοβολταϊκές κυψέλες παγκοσμίως της Sunpower και μπορεί να κινηθεί εντός και εκτός πόλης αποτελώντας ένα μοναδικό οικολογικό μέσο ψυχαγωγίας, διακοπών, τουριστικής περιήγησης και εξερεύνησης της φύσης. Διατίθεται και με μεγαλύτερη μπαταρία αυτονομίας 120km που με τη συνέργεια του ήλιου και των επιβατών μπορεί να διανύσει 210km.\nΗ έκδοση Hotel είναι μία οικονομική λύση που μπορεί να δημιουργήσει το νέο μοντέλο στις εσωτερικές τουριστικές μετακινήσεις για τη νέα εποχή του αειφόρου και βιώσιμου τουρισμού. Χωρίς έγκριση τύπου, προορίζεται για μετακίνηση επισκεπτών, προσωπικού και φορτίου σε ιδιωτικούς δρόμους σε ξενοδοχεία, γήπεδα γκολφ, μεγάλες εσωτερικές εγκαταστάσεις, εκθεσιακούς χώρους κ.α. Η έκδοση Hotel μπορεί να μετατραπεί και σε πενταθέσια έκδοση, διαθέτει δύο επιπλέον καθίσματα στο πίσω μέρος. Όταν δεν χρησιμοποιείται ο χώρος για αποσκευές μπορεί να χρησιμοποιηθεί για τη μεταφορά επιβατών και αντίστροφα. Αποτελεί την ιδέα για την πράσινη μετακίνηση με χαρακτήρα, οικολογικό-πρωτοποριακό- λειτουργικό-Ελληνικό Οικονομικό: Mηδενικό κόστος κίνησης – ελάχιστο κόστος συντήρησης\nΓια να στηρίξετε την καμπάνια crowdfunding πατήστε ΕΔΩ


Τον ιστότοπο www.urbancom.gr, λειτουργεί η Urban Communications. Υπεύθυνος επεξεργασίας είναι η εταιρία Urban Communications, εταιρία που έχει συσταθεί και λειτουργεί σύμφωνα με τους νόμους του Ελληνικού κράτους, με καταστατική έδρα στη Κουταρέλια 81 Βόλος.\nΜε απόλυτο σεβασμό στα προσωπικά δεδομένα, η εταιρία Amasis Communication Design, αντιμετωπίζει πολύ σοβαρά την προστασία του ιδιωτικού σας απορρήτου. Η παρούσα πολιτική προστασίας δεδομένων προσωπικού χαρακτήρα, έχει ως στόχο να σας ενημερώσει σχετικά με τις πληροφορίες που συλλέγονται από εμάς όταν καταχωρείτε δεδομένα μέσα από τον ιστότοπο, πώς αυτές μπορούν να χρησιμοποιηθούν και γνωστοποιηθούν, πώς μπορείτε να ελέγχετε τη χρήση και τη γνωστοποίηση των πληροφοριών που σας αφορούν και πώς προστατεύονται οι πληροφορίες αυτές. Εάν έχετε οποιεσδήποτε ερωτήσεις σχετικά με την πολιτική προστασίας δεδομένων προσωπικού χαρακτήρα, παρακαλούμε επικοινωνήστε μαζί μας στέλνοντας μας μήνυμα στο email info@urbancom.gr.\nΜπορούμε να χρησιμοποιήσουμε τις πληροφορίες που συλλέγουμε για να ικανοποιήσουμε τα αιτήματά σας για υπηρεσίες και πληροφορίες αποκλειστικά για την Urban Communications. Για παράδειγμα, μπορούμε να χρησιμοποιήσουμε τα στοιχεία επικοινωνίας σας για να ανταποκριθούμε σε αιτήματα εξυπηρέτησής σας ή να σας στείλουμε ενημέρωση σχετικά με τις παραγγελίες σας η και να σας ενημερώσουμε για νέες υπηρεσίες.\nΣύμφωνα με τον Κανονισμό Προστασίας Προσωπικών Δεδομένων της ΕΕ, μπορείτε οποτεδήποτε να έχετε πρόσβαση, να διορθώσετε, να συμπληρώσετε, να ενημερώσετε, να δεσμεύσετε ή να διαγράψετε τα προσωπικά σας δεδομένα, επικοινωνώντας μαζί μας στο info@urbancom.gr\nΠεριορίζουμε την πρόσβαση στα στοιχεία επικοινωνίας σας ,στους εργαζομένους ή τους συνεργάτες που θεωρούμε εύλογα ότι χρειάζεται να γνωρίζουν αυτά τα στοιχεία για την παροχή προς εσάς υπηρεσιών ή για την εκτέλεση της εργασίας τους, αποκλειστικά και μόνο μέσα στα πλαίσια της λειτουργίας της Urban Communication. Παράλληλα, όλοι οι εργαζόμενοι και συνεργάτες της εταιρίας μας, έχουν υπογράψει σύμβαση εμπιστευτικότητας για τη διαχείριση των προσωπικών δεδομένων. Έχουμε επίσης υιοθετήσει τεχνικές, φυσικές και διοικητικές διαδικασίες που είναι κατάλληλες για την προστασία των πληροφοριών που σας αφορούν από απώλεια, κακή χρήση και αλλοίωση.\nΕάν έχετε οποιεσδήποτε ερωτήσεις σχετικά με την πολιτική προστασίας δεδομένων προσωπικού χαρακτήρα, παρακαλούμε επικοινωνήστε μαζί μας στη διεύθυνση info@urbancom.gr και θα χαρούμε να σας εξυπηρετήσουμε.


Πάφος FC: Γυρίζει τον διακόπτη | Goal News Cy\nΑ' ΚΑΤΗΓΟΡΙΑΠΑΦΟΣΠάφος FC: Γυρίζει τον διακόπτη\nΠάφος FC: Γυρίζει τον διακόπτη\nΚαρέ της… ήττας στα τελευταία πέντε παιχνίδια για την Πάφος FC που αδυνατεί να βρει τα πατήματά της. Με εξαίρεση την εντυπωσιακή νίκη της απέναντι στον Ολυμπιακό με 5-0 στο «Στέλιος Κυριακίδης», μέσα στο 2021, δεν θυμίζει σε τίποτα την ομάδα που λίγους μήνες πριν, όταν φάνταζε ως ένα εκ των φαβορί για μια θέση στην πρώτη εξάδα του βαθμολογικού πίνακα.\nΔεν είναι μόνο τα αρνητικά αποτελέσματα που απογοητεύουν, αλλά κυρίως η αγωνιστική εικόνα που εμφανίζει στο γήπεδο. Το επιθετικό της πρόβλημα βγάζει… μάτι και ο νέος τεχνικός Στιβ Κωνσταντινίδης, καλείται να βρει άμεσα λύσεις στις τρεις αγωνιστικές (απέναντι σε ΕΝΠ, Δόξα και Ερμή) που απομένουν, αν θέλει να βρεθεί στην έκτη θέση της βαθμολογίας.\nΤο «ψάχνει» για γήπεδο η Πάφος FC


Τα 7 βήματα για να κάνεις το όνειρο σου πραγματικότητα | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΤα 7 βήματα για να κάνεις το όνειρο σου πραγματικότητα\nΤα 7 βήματα για να κάνεις το όνειρο σου πραγματικότητα\nΊσως το έχεις παρατηρήσει σε συζητήσεις με φίλους, πηγαίνοντας σε business events ή απλά κοιτώντας τι γίνεται στα social media: Πολλοί άνθρωποι έχουν μεγάλους στόχους και όνειρα που θέλουν να κάνουν πραγματικότητα. Αλλά τελικά, μόνο ένα μικρό ποσοστό από αυτούς τους ανθρώπους φτάνει εκεί που θέλει. Αρκετοί μάλιστα δεν ξεκινούν καν την προσπάθεια. Μένουν απλά στην θεωρία.\nΚαι τι πρέπει να κάνεις για να φτάσεις στον προορισμό που θες; Το αμερικανικό Success.com έφτιαξε μια ενδιαφέρουσα λίστα. Είναι τα 7 βήματα για να κάνεις το όνειρο σου πραγματικότητα. Μια λίστα που μπορεί να λειτουργήσει ως ένας «χάρτης» και στην δική σου περίπτωση. Ξεκίνα σήμερα.\n1# Ξεκίνα γνωρίζοντας τον προορισμό. Καθορίστε τους στόχους σας και αναρωτηθείτε: Πού θέλω να είμαι το επόμενο έτος; Τι πρέπει να κάνω για να πετύχω αυτούς τους στόχους; Οι απαντήσεις που θα δώσετε θα γίνουν αμέσως η ατζέντα μάθησης σας.\n2# Αξιολόγησε τις γνώσεις ή τις δεξιότητες που χρειάζεσαι. Ορισμένοι στόχοι δεν απαιτούν νέες δεξιότητες ή γνώσεις, αλλά άλλοι έχουν ένα τέτοιο προαπαιτούμενο. Ποιες συγκεκριμένες δεξιότητες χρειάζονται για να πραγματοποιηθούν τα όνειρά σας; Ποια δεξιότητα που ήδη διαθέτετε θα θέλατε να βελτιώσετε μέσα στο επόμενο έτος;\n3# Βρες τις καλύτερες πηγές. Πως θα πάρεις τις νέες γνώσεις και θα μάθεις τα νέα skills που χρειάζεσαι; Θα επιστρέψεις στα θρανία; Θα πρέπει να παρακολουθήσεις κάποια online μαθήματα; Θα πρέπει ίσως να βρεις έναν έμπειρο μέντορα; Αναζήτα την καλύτερη πηγή για την κάθε περίπτωση.\n4# Δημιούργησε μια ατζέντα μάθησης. Τώρα έχετε τις πληροφορίες, οπότε ξεκινήστε να δημιουργείτε το… πρόγραμμα εκμάθησής σας. Θα πρέπει να περιλαμβάνει τις δεξιότητες και τις γνώσεις που χρειάζεται να αποκτήσετε. Θα πρέπει να περιλαμβάνει ένα χρονοδιάγραμμα για το πού και πότε θα το κάνετε. Και είναι καλύτερο όλα αυτά να τα γράψεις σε ένα χαρτί (ή ένα αρχείο Word) για να μην… χάσεις την μπάλα.\n5# Ξεκίνα με το πιο σημαντικό. Μην ξεκινήσετε με το πιο δύσκολο ή το πιο εύκολο έργο. Ποιο είναι το πιο σημαντικό πράγμα που μπορείτε να κάνετε αυτή τη στιγμή; Αξιολόγησε και κατόπιν κατέταξε τα tasks ανάλογα με την αξία. Και ξεκίνα με την κίνηση που θεωρείς πιο σημαντική στον δρόμο για τον μεγάλο στόχο σου.\n6# Ξεκίνα να δρας. Καλή όλη η προετοιμασία και η θεωρία, αλλά το σημαντικότερο είναι να ξεκινήσεις να δρας. Κάνε το πρώτο βήμα. Τι περιλαμβάνει το πλάνο που έφτιαξες για την 1η εβδομάδα;\n7# Άσε πίσω τις περιοριστικές πεποιθήσεις σου. Όλοι έχουμε τέτοιες. Αυτό που πρέπει να κάνεις είναι να τις προσδιορίσεις. Και να τις αφήσεις πίσω. Περιοριστικές πεποιθήσεις όπως: Είμαι πολύ νέος, Ειμαι πολυ μεγαλος, Δεν έχω χρόνο, Δεν έχω λεφτά, Θα το κάνω κάποια άλλη στιγμή. Αν έχεις κάποιες από αυτές, ήρθε η ώρα να τις διαγράψεις. Και να βαδίσεις προς τον μεγάλο στόχο σου.\nΑυτά είναι τα χαρακτηριστικά που σε κά...\nΜία νέα μελέτη ερεύνησε τους λόγους που\nΕρευνητές παραθέτουν μία τεχνική για �...\nΕνώ πολλοί άνθρωποι θεωρούν ότι η δημιουργικότητα\nΠέντε τρόποι για να κάνεις πιο συναρπα...\nΉσουν κάποτε πολύ τολμηρός, αλλά τώρα πιάνεις\nΖητούνται θυρωροί με μισθό στα 1.000 ευρώ- Που μπορείς να στείλεις βιογραφικό\nΑν θες να μάθεις νέα skills: 9 websites για να μάθεις να γράφεις κώδικα δωρεάν\nΤα Aria Hotels έφτασαν τα 50 καταλύματα στο ελληνικό χαρτοφυλάκιο τους\nΑπεργία κάνουν οι διανομείς του efood την Παρασκευή- Ποιο είναι το νέο ζήτημα που έχει προκύψει\nΠως να μετατρέψεις την ιδέα σου σε ένα success story


Απάντηση του Δημάρχου Μετεώρων κ. Θοδωρή Αλέκου στην καταγγελία του κ. Σινάνη | TaMeteora.gr\nΑρχική ΤΟΠΙΚΑ ΔΗΜΟΣ ΜΕΤΕΩΡΩΝ Απάντηση του Δημάρχου Μετεώρων κ. Θοδωρή Αλέκου στην καταγγελία του κ. Σινάνη\n3 Απριλίου 2020, 21:03\nΣε απάντηση της καταγγελίας του κ. Σινάνη σχετικά με τα χρήματα που ήρθαν στον Δήμο Μετεώρων για τον Κορωνοϊό, σας γνωστοποιούμε ότι δεν έχει πληρωθεί ούτε ένα ευρώ από το ποσό των 40 χιλιάδων ευρώ.\nΤο ποσό αυτό θα διατεθεί σε δαπάνες απολύμανσης, ειδών υγιεινής και καθαριότητας, αγορά γαντιών, μασκών, αντισηπτικών, σε εισφορές ΙΚΑ και δώρα εορτών των έκτακτων υπαλλήλων που θα προσληφθούν για το σκοπό αυτό. Ούτε μία τροποποίηση προϋπολογισμού δεν είναι ικανός ο κ. Σινάνης να καταλάβει. Τόση ασχετοσύνη πια;;; Εν καιρώ κρίσης και για τόσο σοβαρά θέματα δεν θα πρέπει να υπάρχει πολιτική αντιπαλότητα.\nΠροηγούμενο άρθρο“Έστειλα μήνυμα στον κορωνοϊό και μου απάντησε” [Βίντεο]\nΕπόμενο άρθροΣπουδαίο επίτευγμα από Έλληνες επιστήμονες: Βρήκαν πώς να «μπλοκάρουν» τις σοβαρές επιπλοκές του κορωνοϊού\nΓιάννης Ψαρρής 4 Απριλίου 2020, 13:19 At 13:19\nΟ Δήμαρχος κ. Αλέκος απάντησε γραπτώς σε καταγγελία του πρώην Δημάρχου κ. Σινάνη, μόνο που την καταγγελία του κ.Σινανη δεν την γνωρίζουμε. Δε θα έπρεπε να αναφερθεί σ’ αυτή ο κ.Αλέκος μέσω της καταγγελίας του, για να έχουμε σφαιρική και πλήρη ενημέρωση, μιας και ο κ.Σινάνης δεν την δημοσιοποίησε; Για να δούμε κι εμεις στο τέλος ποιός έχει το δίκιο με το μέρος του;\nBLE MAREN 4 Απριλίου 2020, 21:36 At 21:36\nΌσο είναι τα πάντα κλειστά να περιμένετε και άλλα χειρότερα!!!!!!!\nΧΑΣΑΝ 4 Απριλίου 2020, 22:23 At 22:23\nΓράψτε απάντηση στο ΧΑΣΑΝ Ακύρωση απάντησης


Ξανά lockdown τα Σαββατοκύριακα στο Σαντιάγο - Da News\nΑρχική Κοινωνία Ξανά lockdown τα Σαββατοκύριακα στο Σαντιάγο\nΣτην πρωτεύουσα της Χιλής, το Σαντιάγο, θα επιβάλλεται εκ νέου lockdown τα Σαββατοκύριακα, εξαιτίας της αύξησης των κρουσμάτων του SARS-CoV-2, ανακοίνωσε ο υπουργός Υγείας της χώρας Ενρίκε Πάρις.\nΒάσει της νέας απόφασης, οι επιχειρήσεις η λειτουργία των οποίων δεν κρίνεται απολύτως απαραίτητη θα διακόπτουν τη λειτουργία τους, ενώ τα εστιατόρια θα επιτρέπεται να εξυπηρετούν καθήμενους πελάτες μόνο σε ανοικτούς χώρους. Παράλληλα, θα απαγορευθούν εκ νέου οι μετακινήσεις από τη μια διοικητική περιφέρεια στην άλλη χωρίς την άδεια των αρχών κάθε ημέρα της εβδομάδας, πρόσθεσε ο Πάρις, όπως μεταδίδει το “ΑΠΕ-ΜΠΕ”.\nΣτη μητροπολιτική περιφέρεια της πρωτεύουσας η αύξηση των μολύνσεων από τον νέο κορωνοϊό έφτασε το 18%, εξήγησε ο υπουργός Υγείας. «Με δεδομένο τον αριθμό των κατοίκων της μητροπολιτικής περιοχής (σ.σ.: ≈7 εκατ.), αυτός ο αριθμός έχει πολύ μεγάλο αντίκτυπο και μας ανησυχεί πολύ», τόνισε ο Πάρις κατά τη διάρκεια συνέντευξης Τύπου που παραχώρησε.\nΕπιπλέον, «ενώ στο πρώτο κύμα η διάμεση ηλικία των ασθενών» με την COVID-19 «ήταν τα 54 έτη, η τρέχουσα διάμεση ηλικία είναι μόλις τα 39», συμπλήρωσε.\nΤα λοκντάουν που θα ισχύουν τα Σαββατοκύριακα είναι «προληπτικό μέτρο par excellence, ελπίζουμε ότι θα είναι μεταβατικό και ότι θα μας επιτρέψει να αποφύγουμε πιο ακραία μέτρα», είπε ακόμη ο υπουργός Υγείας της κυβέρνησης του συντηρητικού προέδρου Σεμπαστιάν Πινιέρα.\nΣτους 15.663 οι νεκροί από κορωνοϊό στη Χιλή\nΩς αυτό το στάδιο, ο απολογισμός της πανδημίας του νέου κορωνοϊού στη Χιλή ανέρχεται σε 15.663 νεκρούς επί συνόλου 562.142 μολύνσεων (αντίστοιχα +35, +1.760 σε 24 ώρες).\nΠροηγούμενο άρθροΠαράταση για τα ταξί-σαράβαλα των 25 ετών\nΕπόμενο άρθροΣύλληψη ιδιοκτήτη καταστήματος για παραβίαση του lockdown\nΚορονοϊός-Καθηγητής Επιδημιολογίας στο Χάρβαρντ:Οι μεταλλάξεις απειλούν την επίτευξη της ανοσίας


Παρλάπιπας: Μεγαλώνει ο απολογισμός των θυμάτων στην Τσετσενία\nΟ τετσένος πρόεδρος Ραμζάν Καντίροφ ανακοίνωσε στη διάρκεια έκτακτης συνεδρίασης πως σκοτώθηκαν πέντε αστυνομικοί, ένας υπεύθυνος του υπουργείου Εκτάκτων Καταστάσεων και ένας πολίτης.\nΔράστες των επιθέσεων ήταν καμικάζι, σύμφωνα με αξιωματούχο της τοπικής αστυνομίας, τον οποίο επικαλείται το πρακτορείο Ria Novosti.\nΗ πρώτη έκρηξη σημειώθηκε όταν δύο αστυνομικοί επιχείρησαν να συλλάβουν έναν ύποπτο σε δρόμο του Γκρόζνι για να ελέγξουν την ταυτότητά του. Και οι δύο έπεσαν νεκροί.\nΗ δεύτερη έκρηξη σημειώθηκε λίγο αργότερα στο ίδιο σημείο όπου είχαν συγκεντρωθεί αστυνομικοί και περαστικοί.\nΟι επιθέσεις έγιναν κατά τη μουσουλμανική γιορτή της τελευταίας ημέρας του Ραμαζανιού. «Μαύρισαν τη γιορτή. Αυτό αποδεικνύει πως ο αγώνας εναντίον τους πρέπει να είναι σταθερός και ανελέητος. Έτσι θα πράξουμε», δήλωσε ο Καντίροφ.


Χτύπημα στο κεφάλι: Σωτήριες οδηγίες για να μην κινδυνεύσει το παιδί – Έλληνες Δάσκαλοι και Νηπιαγωγοί\n30 Ιουλίου 2019\t1,606 Το είδαν\nΗ πτώση από κάποιο ύψος είναι η πρώτη αιτία παιδικού τραυματισμού και ο κίνδυνος, τώρα που το καλοκαίρι πλησιάζει, πολλαπλασιάζεται. Η πτώση αποτελεί την κυριότερη αιτία τραυματισμού σε παιδιά κάτω των 15 ετών και είναι η πιο κοινή αιτία θανάτου και σοβαρού τραυματισμού στο κεφάλι στα μικρότερα παιδιά.Ο μηχανισμός των κακώσεων μπορεί να διαφέρει ανάλογα με την ηλικία του παιδιού. Έτσι, στα νεογνά τα χτυπήματα στο κεφάλι συνήθως είναι αποτέλεσμα κακοποίησης. Στα βρέφη και στα νήπια που ξεκινούν να περπατούν πιο συχνές είναι οι πτώσεις. Στα παιδιά μέσης σχολικής ηλικίας προεξάρχουν οι τραυματισμοί που σχετίζονται με την άθληση και άλλα παιχνίδια, ενώ στα μεγαλύτερα παιδιά και στους εφήβους κυριαρχούν οι κακώσεις οι οποίες σχετίζονται με κινούμενα οχήματα.\nΜέτρα αποφυγής πτώσεων:\n-Τοποθετήστε προστατευτικά στα παράθυρα και το μπαλκόνι.\n-Ποτέ μην αφήνετε ένα μικρό παιδί μόνο του σε ένα κρεβάτι ή σε ένα καναπέ.\n-Σε παιδότοπους/πάρκα, ελέγξτε τα παιχνίδια για την ασφάλειά τους.\n-Χρησιμοποιήστε αντιολισθητικό χαλάκι στο μπάνιο των παιδιών.\n-Χρησιμοποιήστε τον ιμάντα ασφαλείας/ζώνες για καρέκλες και παιδικά καθίσματα.\n-Μην αφήνετε ένα παιδί να παίζει μόνο του κοντά σε μια έξοδο κινδύνου, σε μια ψηλή βεράντα ή μπαλκόνι.\n-Καλύψτε με ειδικά υλικά αιχμηρά έπιπλα ή επικίνδυνες γωνιές.\n-Τοποθετήστε πόρτες/κάγκελα ασφαλείας σε σκάλες στο σπίτι σας.\nΑυτές είναι οι κακώσεις με τον μεγαλύτερο βαθμό επικινδυνότητας είναι:\n-Πτώση από ύψος άνω των 50 εκατοστών, νούμερο που αντιστοιχεί στο μέσο ύψος ενός κρεβατιού.\n-Πρόσκρουση σε σκληρή επιφάνεια (πλακάκια, τσιμέντο).\n-Πρόσκρουση σε σταθερό αντικείμενο με ταχύτητα (π.χ. παιδί που τρέχει και χτυπά στον τοίχο).\n-Πλήξη με βαρύ ή/και ταχέως κινούμενο αντικείμενο (π.χ. πέτρα, μπάλα).\n-Ατύχημα με ποδήλατο ή δίκυκλο χωρίς κράνος.\n-Τροχαίο με αυτοκίνητο – παράσυρση.Ηλικία <2 ετών.\n-Χτύπημα στο πίσω μέρος του κεφαλιού (ινιακή χώρα).\n-Ασαφές ιστορικό, ελλιπείς πληροφορίες κάκωσης.\n-Υποψία κάκωσης από πρόθεση, κακοποίηση.\nΠοια συμπτώματα κατόπιν κάκωσης της κεφαλής, χρήζουν άμεσης ιατρικής βοήθειας;\n-Απώλεια προσανατολισμού, ζάλη, απώλεια ισορροπίας.\n-Αδυναμία ενός άκρου ή δυσχέρεια στην ομιλία.\n-Σύγχυση/Παράξενη συμπεριφορά ή απώλεια μνήμης.\n-Έλλειψη διάθεσης για παιγνίδι.\nΕπιπλέον, επικίνδυνα ευρήματα μιας κάκωσης κεφαλής είναι:\n-Μεγάλο θλαστικό τραύμα του τριχωτού.\n-Εκχύμωση γύρω από τα μάτια ή πίσω από το πτερύγιο του αφτιού.\n-Μπορεί να σημαίνουν κάταγμα στη βάση του κρανίου.\n-Βουητό στο αφτί ή διαπίστωση ότι υπολείπεται η ακοή στο ένα ή και στα δύο αφτιά.\n-Αυξημένη τάση της πηγής.\n-Ανοιχτό κάταγμα κρανίου.\n-Η εκροή υγρού από τη μύτη, το αφτί ή από τραύμα στο κρανίο.\nΤι πρέπει να κάνετε αμέσως μετά την πτώση του παιδιού\n-Πρώτη προτεραιότητα αποτελεί η εξασφάλιση και διατήρηση ενός βατού αεραγωγού, δηλαδή η εξασφάλιση μιας καλής αναπνοής.\n-Διατηρήστε το παιδί ζεστό.\n-Αγκαλιάστε και ησυχάστε το παιδί.\n-Σε περίπτωση τραύματος και αιμορραγίας, εξασκήστε άμεση πίεση στο σημείο αιμορραγίας με ένα καθαρό ύφασμα.\nΠαρακολούθηση στο σπίτι:\nΕάν ο τραυματισμός είναι ήπιος και ο Παιδοχειρουργος κρίνει ότι το παιδί μπορεί να παρακολουθηθεί στο σπίτι, τότε δίνονται οδηγίες για:\n-Αντιμετώπιση αιμορραγίας. Εάν το σημείο του τραυματισμού αιμορραγεί, πιέστε το με μια καθαρή γάζα. Η αιμορραγία πρέπει να σταματήσει σε 10 λεπτά. Εάν η αιμορραγία δεν σταματάει ή χρειάζεται συρραφή του τραύματος, ζητήστε βοήθεια.\n-Κεφαλαιμάτωμα. (καρούμπαλο). Εμφανίζεται συχνά μετά από τραυματισμό στο κεφάλι. Για να μειωθεί τοποθετήστε πάγο στην περιοχή για περίπου 20 λεπτά. Συνήθως το οίδημα αρχίζει να βελτιώνεται λίγες ώρες μετά τον τραυματισμό αλλά για την πλήρη υποχώρηση του χρειάζεται περίπου μία εβδομάδα.(Προσοχή, ο πάγος να μην έρχεται σε απευθείας επαφή με το δέρμα)\n-Κεφαλαλγία. Δώστε του αναλγητικά.\n-Ξεκούραση. Παροτρύνετε το παιδί να ξαπλώσει και να ξεκουραστεί. Αφήστε το να κοιμηθεί εάν θέλει, δεν είναι επικίνδυνο σε περίπτωση μικρού τραυματισμού και ειδικά εάν είναι και η ώρα του για ύπνο, πάντα υπό παρακολούθηση. Ήπιος πονοκέφαλος, ναυτία, και ζάλη είναι συχνά ενοχλήματα, ειδικά τις πρώτες ώρες μετά τον τραυματισμό.\n-Τον ξυπνάτε κάθε δυο ώρες.\nΠαρακολούθηση για 48 ώρες και επικοινωνία με παιδοχειρούργο όταν έχουμε:\n-Έντονο και επιδεινούμενο πονοκέφαλο.\n-Δυσκολία βάδισης και ομιλίας.\n-Σπασμοί ή παράξενες κινήσεις που σας προβληματίζουν.\n-Έντονο ασταμάτητο κλάμα.\n-Αδυναμία ή μούδιασμα οπουδήποτε στο σώμα του.\nΈμεινε ανάπηρο μετά από μια σπάνια αρρώστια. Ένας Νοτιοκορεάτης παρατηρούσε μέρες τον νέο του φίλο,…\nΚεραμέως για Θρησκευτικά: "Να κάνουμε το μάθημα πιο ελκυστικό για τους μαθητές''\nΓια το μάθημα το Θρησκευτικών μίλησε στο ραδιόφωνο του ΣΚΑΪ η Υπουργός Παιδείας κα. Νίκη…\nEρευνα: 180 ημέρες του 2019 δουλεύουμε για το κράτος -Για να πληρώνουμε φόρους\nΑν το ήξεραν οι Ελληνες πολίτες, λογικά θα γιόρταζαν με τον τρόπο που της άρμοζε…\nΠροηγούμενο Ήλιος, θάλασσα, κεφτές. Και φταις…\nΕπόμενο Σεισμός 4,2 Ρίχτερ στη Ζάκυνθο\nTweetΣύμφωνα με την εφημερίδα Μακεδονία και τον δημοσιογράφο κ.Εύρη Τσουμή το ΥΠΑΙΘ επεξεργάζεται σενάριο για …\nΑνοιχτά σχολεία ξανά τον Σεπτέμβριο: Πότε και πώς θα γίνουν οι Πανελλήνιες 2020 (68,593)\nΠοιήματα για τη μητέρα (51,649)\nΠώς να κάνω μάθημα για την πλατφόρμα e-class του sch.gr (βίντεο με αναλυτικές οδηγίες) (50,829)\nΕπαναληπτικές ασκήσεις για τα Χριστούγεννα (41,000)\n“Στις 15 Ιουνίου αναμένεται η επιστροφή στα σχολεία των μαθητών του δημοτικού με επέκταση της σχολικής χρονιάς κατά τρεις εβδομάδες” (34,799)


Η Παναγία-Οι Άγιοι-Η υψίστη Φιλοσοφία.\nΣτα κηρύγματά μας αυτά, αγαπητοί μου χριστιανοί, ερμηνεύουμε την Θεία Λειτουργία. Ω, η Θεία Λειτουργία! Είναι ο ουρανός κάτω στην γη και ανεβάζει εμάς, που είμαστε στην γη, πάνω στον ουρανό! Εδώ στην Θεία Λειτουργία, αγαπητοί μου, κάνουμε ό,τι κάνουν οι άγγελοι πάνω στον ουρανό. Εμείς οι χωματένιοι άνθρωποι με την Θεία Λειτουργία εικονίζουμε τα Χερουβείμ και τα Σεραφείμ. Γι΄αυτό και ακούμε τον ύμνο που λέγει: «Οι τα Χερουβείμ μυστικώς εικονίζοντες».\nΗ Θεία Λειτουργία είναι ένα βαθύ πέλαγος, είναι μεγάλος ωκεανός, γιατί έχει βαθιά θεολογικά και πνευματικά νοήματα. Στην ερμηνεία που κάνουμε είμαστε ακόμη στον γιαλό της μεγάλης αυτής θάλασσας. Βρισκόμαστε στο τέλος της Μεγάλης Συναπτής, όπως λέγεται, αυτών δηλαδή των πολλών αιτημάτων που ζητάμε από τον Θεό με το «δεηθώμεν». Και είπαμε στο τελευταίο κήρυγμά μας ότι όλα αυτά τα αιτήματα τελειώνουν με την επίκληση της Παναγίας, λέγοντας ο Ιερεύς: «Της Παναγίας Αχράντου, Υπερευλογημένης, Ενδόξου, Δεσποίνης ημών Θεοτόκου και Αειπαρθένου Μαρίας». Αυτό, αγαπητοί μου χριστιανοί, είναι μια ομολογία της πίστης μας στην Παναγία και εδώ στην Θεία μας Λατρεία με πολλούς ύμνους και τροπάρια και πολλά Θεοτοκία εκφράζουμε την πίστη μας και την αγάπη μας στην Παναγία. Και της λέμε τακτικά:«Υπεραγία Θεοτόκε, σώσον ημάς». Ας μη χάσουμε, χριστιανοί μου, ποτέ την πίστη μας και την αγάπη μας στην Παναγία!\nΜαζί όμως με την Παναγία μνημονεύουμε και όλους τους αγίους, γιατί λέει ο Ιερέας παρακάτω «Μετά πάντων των αγίων μνημονεύσαντες…». Ώστε στην Θεία Λειτουργία κάνουμε παρέα με τους Aγίους και με την Παναγία, γιατί η Υπεραγία Θεοτόκος και όλοι οι άγιοι βρίσκονται σε κάθε Θεία Λειτουργία. Θυμάστε που μας έλεγαν οι γονείς μας, όταν ήμασταν μικρά παιδιά, να κάνουμε παρέα με καλούς ανθρώπους; Ναι, όταν χτυπάει η καμπάνα της Εκκλησίας και ερχόμαστε στην Θεία Λειτουργία, πραγματικά, έχουμε συντροφιά και έχουμε δίπλα μας την Παναγία, τους Αγγέλους και όλους τους αγίους. Φανταστείτε, αδελφοί μου, τους αγίους σαν μια μεγάλη φάλαγγα, αναρίθμητη φάλαγγα, που μπροστά είναι η Υπερμάχος Στρατηγός, η Παναγία, και την συνοδεύουν οι Άγγελοι την φάλαγγα αυτή. Αυτή την ιερή παράταξη, αυτή τη θεία παρεμβολή, πρέπει να νοιώθουμε, όταν ακούμε τον Ιερέα να λέει: «Της Παναγίας Αχράντου, Υπερευλογημένης …μετά πάντων των αγίων μνημονεύσαντες». Αυτοί οι άγιοι είναι οι Φίλοι του Θεού και πρέπει να τους τιμάμε, γιατί λέει ο ψαλμωδός «Εγώ πολύ δοξάζω τους φίλους Σου, ω Θεέ». «Εμοί δε λίαν ετιμήθησαν οι φίλοι σου, ο Θεός»! Άμποτε, χριστιανοί μου, άμποτε να αξιωθούμε και εμείς να μπούμε στην ιερή αυτή παράταξη των αγίων, δηλαδή να αγιάσουμε και ΄μεις. Γιατί αυτός είναι ο σκοπός του ανθρώπου: Ν΄ αγιάσει! Εδώ στην Μητρόπολή μας, στο χωριό Νυμφασία της Γορτυνίας, γεννήθηκε ένας μεγάλος εκκλησιαστικός άνδρας, ο καλύτερος μαθητής του αγίου Νεκταρίου στην Ριζάρειο Σχολή, ο μεγάλος πνευματικός πατέρας των Πατρών, ο πατήρ Γερβάσιος Παρασκευόπουλος. Τον έλεγαν τρελό πολλοί Πατρινοί, όταν ζούσε, γιατί τους χτύπαγε τον καρνάβαλο και τα άλλα άνομα έργα τους. Αλλά τώρα πάνε γονατιστοί στον τάφο του να του ζητήσουν την ευχή του και να τον παρακαλέσουν να πρεσβεύει για τις οικογένειές τους. Αυτού, λοιπόν, του πατρός Γερβασίου, από μικρός που ήταν εδώ στην Νυμφασία, έκλινε η καρδιά του στα θεία και όταν τον ρωτούσαν «Τι θα γίνεις, Γιωργάκη, όταν μεγαλώσεις;», αυτός απαντούσε: «Θέλω να με κολλήσουν στον τοίχο»!! Και εννοούσε με αυτό που έλεγε ότι θέλω να γίνω άγιος και να με κάνουν εικόνα στον τοίχο της Εκκλησίας!! Ας διαβάζουμε, χριστιανοί μου, τους βίους των αγίων, για να ζηλέψουμε την πολιτεία τους και να τους μιμούμαστε στην ζωή μας.\nΕκείνη η μεγάλη επίκληση του Ιερέα «Της Παναγίας Αχράντου, Υπερευλογημένης…» καταλήγει σε αυτό το ωραίο: «Εαυτούς και αλλήλους και πάσαν την ζωήν ημών Χριστώ τω Θεώ παραθώμεθα». Τι ωραίο που είναι αυτό, πάλι, χριστιανοί μου! Αυτό είναι ένα μεγάλο φάρμακο για την ταλαίπωρη ζωή μας. Κάποτε, όταν ήμουν νεαρός, πήγα στο γραφείο ενός ενάρετου και επιφανούς, πράγματι, κληρικού, που καταγόταν από την Καλαμάτα, του μακαριστού πατρός Επιφανίου Θεοδωροπούλου. Και πάνω από το γραφείο του είδα ένα μεγάλο κάδρο που έγραφε: «Η υψίστη φιλοσοφία» και από κάτω έλεγε: «Εαυτούς και αλλήλους και πάσαν την ζωήν ημών Χριστώ τω Θεώ παραθώμεθα»! Πραγματικά, χριστιανοί μου, είναι ύψιστη φιλοσοφία και μεγάλη θεολογία και φάρμακο για την ζωή μας αυτό που ακούμε από τον Ιερέα. Να τι μας λέει: Όλα μας τα προβλήματα και τις αγωνίες μας για τον εαυτό μας και για τους ανθρώπους της οικογένειάς μας, όλα-όλα να τα ακουμπήσουμε στον Χριστό! Αυτό είναι το φάρμακο για το άγχος της ζωής. Γιατί, που αλλού να τα ακουμπήσουμε, χριστιανοί μου, τα προβλήματά μας; Όλοι είναι αδύναμοι, γιατί είναι άνθρωποι, γιατί έχουν και αυτοί προβλήματα. Αλλά φροντίζει για μας ο παντοδύναμος Ιησούς Χριστός και λοιπόν: «Εαυτούς και αλλήλους και πάσαν την ζωήν ημών Χριστώ τω Θεώ παραθώμεθα»!


Η Ariel φτιάχνει το γρηγορότερο αυτοκίνητο του κόσμου! | Topspeed\nΗ Ariel φτιάχνει το γρηγορότερο αυτοκίνητο του κόσμου!\nΓιώργος Καραγιάννης Δευτέρα, Αυγούστου 28, 2017\nΗ Ariel, η μικρή βρετανική εταιρεία κατασκευής (υπερ)αυτοκινήτων, δεν εμφανίζεται συχνά. Όταν το κάνει όμως, παίρνει τα σκάλπ όσων βρίσκονται μπροστά της. Όπως έκανε με το Atom, για παράδειγμα, το ρεκόρ του οποίου στην "πράσινη κόλαση", ακόμα κυνηγάει ο μισός (και βάλε) πλανήτης. Αυτή τη φορά όμως, η βρετανική εταιρεία μας έχει μεγάλα νέα. Πολύ μεγάλα νέα.\nΗ Ariel εξελίσσει ένα τετρακίνητο ηλεκτρικό hypercar, με τον κωδικό Ρ40, το οποίο θα έχει τις καλύτερες επιταχύνσεις στον πλανήτη. Για του λόγου το αληθές, το Ρ40 φέρεται να είναι ικανό να κάνει το σπριντ από στάση στα 100 χ.α.ω σε 2,4 δευτερόλεπτα, το 0-160 σε 3,8 δευτερόλεπτα, το 0-240 σε 7,8 και η τελική του να περιορίζεται στα 255 χ.α.ω.\nΑυτές οι πόρτες...\nΤο Ariel P40 θα φορά τέσσερα ηλεκτρικά μοτέρ, ένα σε κάθε τροχό, συνολικής απόδοσης 1180 ίππων. Κάθε μοτέρ, θα αποδίδει 295 ίππους και θα τροφοδοτείται από μια μπαταρία 42 Kwh. Τα πίσω μοτέρ θα έχουν και από έναν range extender -μια τουρμπίνα που εξέλιξε η Delta Motorsport.\nO range extender που εξέλιξε η Delta Motorsport\nΠρόκειται για μια μικρο-τουρμπίνα, που θα παίρνει κίνηση από βενζίνη, ενώ θα αποδίδει 47 ίππους και θα τοποθετείται πάνω από κάθε μοτέρ στο πίσω μέρος. Η αυτονομία του Ρ40 αναμένεται να είναι περίπου στα 160 χιλιόμετρα, ενώ η Ariel λέει ότι θα είναι ικανό να τρέξει flat-out στην πίστα για περίπου 15 λεπτά.\nΤο Ariel P40 ή Hipercar, χωρίς... τα περιττά πάνω του\nΜε το βάρος του στα 1600 κιλά, με εκτεταμένη χρήση αλουμινίου (το σασί) και ανθρακονημάτων (το... υπόλοιπο αυτοκίνητο) το Ρ40 υπόσχεται να χρησιμοποιήσει μια τρελή λύση από τα παλιά. Ένα είδος συσκευής με ανεμιστήρα που θα "ρουφά" τον αέρα κάτω από το αυτοκίνητο, δίνοντάς του καλύτερο κράτημα, θυμίζοντάς μας το θρυλικό Chaparral 2J "fan car".\nΠαρατήρησε τα ανεμιστηράκια που "βλέπουν" προς το έδαφος. Πιθανότατα έχουν τοποθετηθεί για να παράγουν downforce\nΤο νέο μοντέλο της Ariel αναμένεται να αποκαλυφθεί στα τέλη Σεπτεμβρίου και να βγει στην παραγωγή το 2020, ενώ αναμένεται να ανακοινωθεί και μια πισωκίνητη έκδοση, λίγο μικρότερης απόδοσης απόδοσης.


ΑΠΟΣΤΟΛΗ & ΕΠΙΣΤΡΟΦΕΣ - G2 ΚΡΕΜΑ ΓΙΑ TA ΣΠΥΡΑΚΙΑ ΜΕ ΤΑΣΗ ΑΚΜΗΣ\nΓια την υποστήριξη των αγορών σας από το Ηλεκτρονικό μας Κατάστημα η διαδικασία εκτέλεσης παραγγελιών είναι:\nΗ πληρωμή γίνεται μέσω PayPal η με αντικαταβολή, και εφαρμόζεται μόνο για παραδόσεις εντός Ελλάδας. Η πληρωμή των προϊόντων μπορεί να γίνει με μετρητά κατά την παραλαβή των προϊόντων στον χώρο που έχετε δηλώσει. Θα σας ζητηθεί να υπογράψετε το δελτίο παραλαβής και να παραδώσετε στον εξουσιοδοτημένο αντιπρόσωπο του ταχυμεταφορέα το ποσό σε μετρητά (επιταγές δεν γίνονται δεκτές).\nΟι αποστολές των παραγγελιών με τα προϊόντα που παραγγέλνετε, πραγματοποιούνται με την εταιρία ταχυμεταφορών Γενική Ταχυδρομική.\nΟι παραδόσεις γίνονται από Δευτέρα έως Παρασκευή από 9.00 π.μ. έως 17.00 μ.μ., εκτός Σαββάτου, Κυριακής και αργιών.\nΓια παράδοση με courier σε όλη την Ελλάδα, ο χρόνος παράδοσης είναι 2-3 εργάσιμες ημέρες. Οι προθεσμίες παράδοσης που αναφέρονται είναι ενδεικτικές, εξαρτώνται από τη διαθεσιμότητα των προϊόντων και βασίζονται σε πληροφορίες που παρέχει ο ταχυμεταφορέας (courier).\nΤο www.g2.bestgr.gr δεν φέρει καμιά ευθύνη για τροποποιήσεις των χρόνων αυτών ή για περιπτώσεις καθυστέρησης αποστολής που οφείλονται στον ταχυμεταφορέα ή σε λόγους ανωτέρας βίας. Κατά την παραλαβή της παραγγελίας σας οφείλετε να ελέγξετε τα προϊόντα που σας αποστέλλονται. Σε περίπτωση που διαπιστώσετε οποιαδήποτε ζημία στη συσκευασία κατά την παραλαβή της παραγγελίας σας, θα πρέπει να μας ενημερώσετε άμεσα, αναγράφοντας στο δελτίο παράδοσης το πρόβλημα, και υπογράφοντας το.\nΕπίσης, οφείλετε να μας αποστείλετε περισσότερες λεπτομέρειες σχετικά με τη ζημιά εντός εικοσιτεσσάρων (24) ωρών από την παραλαβή του προϊόντος, στέλνοντας e-mail στο bestgrshop@gmail.com Σε αντίθετη περίπτωση, το www.g2.bestgr.gr δεν φέρει οποιαδήποτε ευθύνη για τη ζημιά αυτή.\nΤα εμπορεύματα ταξιδεύουν για λογαριασμό του πελάτη. Μέχρι την πλήρη εξόφληση του τιμήματος, τα εμπορεύματα παραμένουν στην κυριότητα του www.g2.bestgr.gr.


– Πρωτοφανής πρόκληση από τους Τούρκους! Μουσουλμανική προσευχή στην Αγία Σοφία, στην επέτειο της Αλώσεως!\n– Κωνσταντῖνος ΙΑ´ Παλαιολόγος – Ἡ τελευταία ὁμιλία πρὸς τὸν λαόν (ὀλίγον πρὸ τῆς Ἁλώσεως)\n– Ἡ πτώση τῆς Ῥωμανίας\n– Ανάσταση του Βυζαντίου, Ανάσταση για την ανθρωπότητα και την Μητέρα Γη.\n– Βυζαντινή Αυτοκρατορία: Άνοδος και πτώσις\nΤο να σου παραδώσω την Πόλη ούτε δικό μου δικαίωμα είναι ούτε κανενός άλλου από τους κατοίκους της· γιατί όλοι με μια ψυχή προτιμούμε να πεθάνουμε με τη θέλησή μας και δε λυπόμαστε για τη ζωή μας\nΔεν σέβεται τίποτε ο Ταγίπ Ερντογάν. Προχωρεί στην εξαγγελία του να κάνει ισλαμική προσευχή στην Αγία Σοφία. Σήμερα, ανήμερα της αλώσεως της Κωνσταντινουπόλεως.\nΓια να δείξει στην υφήλιο ότι δεν σέβεται τίποτε. Ούτε ένα ιστορικό μνημείο που είναι χαρακτηρισμένο από την Unesco ως μέρος της παγκόσμιας πολιτιστικής κληρονομιάς. Ένα μνημείο που βεβαίως δεν είναι ούτε οθωμανικό ούτε τουρκικό. Ούτε κάν ισλαμικό. Και αυτό στοιχειώνει τον Τούρκο Πρόεδρο. Για αυτό προσβάλλει την Ιστορία. Βαρύ το ατόπημά του. Και ακόμη βαρύτερο διότι πρόκειται για την ιστορική κληρονομιά μιας αυτοκρατορίας.\nΑπό το 2016, ο Ερντογάν ομιλεί για σχέδια μετατροπής της Αγίας Σοφίας σε τζαμί. Κατά καιρούς εμφανίζεται κι ένας μουεζίνης να στριγγλίζει ισλαμικές προσευχές. Όμως και, παρά το γεγονός, ότι η Ελλάς ουδόλως έχει αντιδράσει, τα σχέδια μένουν σχέδια. Παλινωδίες, δηλώσεις, ολίγη προσευχή και ξανά πίσω. Η πολιτική του κατευνασμού που υιοθετείται τα τελευταία χρόνια μάλλον τον αποθρασύνει. Και επιμένει να προκαλεί σε τόπους που δεν του ανήκουν. Στους τόπους όπου μεγαλούργησε μια αυτοκρατορία.\nΠου δεν ήταν ούτε τουρκική ούτε οθωμανική. Και εκεί τα χίλια χρόνια ιστορίας καταξιώθηκαν σε μία και μοναδική ημέρα. Σε μία στιγμή. Ήταν 29 Μαΐου 1453. Αποφράς ημέρα. Όμως και ημέρα καταξιώσεως. Έδειξε ο Ερντογάν ότι τον κυνηγούν τα φαντάσματα των Παλαιολόγων. Μα δεν τον στοιχειώνει μόνο αυτό. Είναι και το ότι τα χίλια χρόνια ιστορίας καταξιώθηκαν σε μία και μοναδική ημέρα. Σε μία στιγμή. Ήταν 29 Μαΐου 1453.\nΑποφράς ημέρα. Όμως και ημέρα καταξιώσεως. Δεν το χωνεύει ο Ερντογάν. Ούτε αυτό μπορεί να φαντασθεί πώς θα είχε καταγραφεί η ιστορία, η διαδρομή της Αυτοκρατορίας, αν ο Κωνσταντίνος Παλαιολόγος, δεν είχε δώσει την μεγαλειώδη εκείνη απάντηση: «Το δε την Πόλιν σοι δούναι…». Αν δεν είχε επισφραγίσει εκείνα τα λόγια με την θυσία του στις επάλξεις της Πύλης του Ρωμανού. Εκεί που έπεσε πολεμώντας σαν απλός στρατιώτης, ανάμεσα σε απλούς στρατιώτες.\nΜπορούσε να επιλέξει την ζωή. Μια μίζερη ζωή εξορίστου που θα μετανοούσε κάθε ημέρα που του έμενε να ζήσει για την απόφαση να παραδώσει την Πόλη. Και τότε ο Μωάμεθ θα ήταν θριαμβευτής. Και τότε το οθωμανικό όραμα του Ερντογάν θα είχε άλλη δυναμική.\nΌμως ο τελευταίος Αυτοκράτωρ, επέλεξε τον δρόμο που οδηγούσε στον θρύλο του Μαρμαρωμένου Βασιλιά. Τον θρύλο που διατηρεί μέχρι σήμερα την αίγλη μιας Αυτοκρατορίας, που όμοια της ούτε υπήρξε, ούτε θα υπάρξει. Τον θρύλο που κράτησε\nζωντανό τον ελληνισμό για να αναγεννηθεί μέσα από την εθνεγερσία του 1821.\nΑυτό ο θρύλος που στοίχειωσε τότε τον Πορθητή, στοιχειώνει σήμερα τον Ερντογάν και τους ομοίους του. Για αυτό επιμένει να προκαλεί κάθε χρόνο στις 29 Μαΐου.


Το 2019 πλήγωσε αλλά... έφερε και ελπίδα! - Sportsioannina.gr |Το Αθλητικό Portal της Ηπείρου\nΤο 2019 πλήγωσε αλλά… έφερε και ελπίδα!\nΤο 2019 ήταν μία χρονιά που έφερε μεγάλη πίκρα στον ΠΑΣ Γιάννινα, όμως έφερε και ελπίδες για… επιστροφή!\nΉταν Κυριακή 5 Μαΐου 2019, όταν με την ήττα από τον πρωταθλητή ΠΑΟΚ, ο Άγιαξ της Ηπείρου αποχαιρετούσε μετά από οκτώ συνεχόμενες σεζόν τη Super League.\nΜε τον οδυνηρό αυτό τρόπο σφραγίστηκε μία πολύ κακή χρονιά για την ομάδα. Η εικόνα του μικρού φιλάθλου της ομάδας με τα δάκρυα στα μάτια, συγκίνησε το πανελλήνιο στον επίλογο της προσπάθειας!\nΗ απόφαση της προηγούμενης κυβέρνησης να προχωρήσει στην αναδιάρθρωση των κατηγοριών, έβαλε και ταφόπλακα στις όποιες ελπίδες για παραμονή στη μεγάλη κατηγορία.\nΤο πρώτο μισό του 2019 ήταν γεμάτο λάθη αγωνιστικά, διοικητικά αλλά και διαιτητικά, που έφεραν και τον υποβιβασμό.\nΤον Ιούνιο ο ΠΑΣ κλήθηκε να μαζέψει τα κομμάτια του και να αναγεννηθεί. Μετά από μία περιπέτεια με την (μη) πρόσληψη του Νίκου Παπαδόπουλου ως διάδοχου του Γιάννη Πετράκη, ο Αργύρης Γιαννίκης ήταν ο άνθρωπος που θα καθόταν στον πάγκο.\nΚαι το σύνθημα για επιστροφή στη μεγάλη κατηγορία δόθηκε!\nΑρκετοί παίκτες της παλιάς φρουράς αποχαιρέτησαν την ομάδα όπως ο αρχηγός Μιχαήλ, ο Γιάκος, ο Λίλα, ο Τζημόπουλος.\nΑλλαγές και εξωαγωνιστικά με τον Γιώργο Ντάσιο, σημαία της ομάδας, να αναλαμβάνει διευθυντής του ποδοσφαιρικού τμήματος στη θέση του Δημήτρη Νιαρχάκου.\nΤα νέα λημέρια…\nΟ ΠΑΣ Γιάννινα κλήθηκε πλέον να αντιμετωπίσει την άγνωστη Super League 2, την κατηγορία που προέκυψε από την περιβόητη αναδιάρθρωση.\nΠαράλληλα είχε να αντιμετωπίσει και το νέο αγκάθι που ήταν το τηλεοπτικό συμβόλαιο. Η ΕΡΤ, υπό τη νέα ηγεσία που προέκυψε μετά τις εκλογές της 7ης Ιουλίου, δεν ήταν διατεθειμένη να έδινε τα λεφτά που έταξε η προηγούμενη κυβέρνηση ως απαιτούμενο για προχωρήσει στο πλάνο της αναδιάρθρωσης.\nΗ απόφαση έφερε τρικυμία στις ΠΑΕ και η αβεβαιότητα ήταν μεγάλη.\nΜετά από μαραθώνια προετοιμασία και μεγάλο αριθμό φιλικών, το πρωτάθλημα της Super League 2 ξεκίνησε τέλη Αυγούστου… για να σταματήσει και πάλι για περίπου ενάμισι μήνα μέχρι να δοθεί λύση στα τηλεοπτικά.\nΥπό την καθοδήγηση του Αργύρη Γιαννίκη ο ΠΑΣ αποχαιρετά το 2019 στην κορυφή του πρωταθλήματος αήττητος με 7 νίκες και τρεις ισοπαλίες, παίζοντας καλό ποδόσφαιρο, ενώ παράλληλα συνεχίζει στο Κύπελλο όπου για τη Φάση των “16” θα αντιμετωπίσει τον Παναθηναϊκό.\nΚαι ενώ η σεζόν ξεκίνησε με άδειες εξέδρες, αρχίζει να “ζεσταίνεται” και πάλι ο φίλαθλος κόσμος!\nΈτσι το 2020 έρχεται με την ελπίδα ο Άγιαξ της Ηπείρου να καταφέρει να επιστρέψει στη μεγάλη κατηγορία.


Αεροπορικά εισιτήρια από Isiro | φθηνές πτήσεις | airshop.gr\nΑεροπορικά εισιτήρια από Isiro. Πτήσεις και Δρομολόγια\nΑεροπορικά Εισιτήρια Αφρική Λαϊκή Δημοκρατία του Κονγκό Isiro\nΑεροπορικά εισιτήρια Isiro\nΒρες φθηνά αεροπορικά εισιτήρια από Isiro, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις από Isiro. Οι πιο φθηνές πτήσεις από Isiro γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις από Isiro. Εδώ θα βρεις όλες τις low cost αεροπορικές εταιρείες που πραγματοποιούν πτήσεις από Isiro καθώς και τα τακτικά δρομολόγια όλων των αεροπορικών εταιρειών από Isiro με πτήσεις όλη την διάρκεια του χρόνου. Απευθείας πτήσεις από Isiro ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια από Isiro συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια από Isiro. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι από Isiro, αεροπορικές εταιρείες που πραγματοποιούν πτήσεις από Isiro, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις από Isiro.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια από Isiro και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!\nΠρόγνωση καιρού για Isiro


Ποιοι είναι οι top beauty ειδικοί που υποκλίνονται οι stars! Μάθε από το ημερολόγιο της Maybelline! - Tlife.gr\n01.02.2012 | 22:51\nΠοιοι είναι οι top beauty ειδικοί που υποκλίνονται οι stars! Μάθε από το ημερολόγιο της Maybelline!\nΗ ομορφιά δεν είναι μόνο αυτό που βλέπεις στον καθρέφτη σου! Στις μέρες μας είναι εξίσου σημαντικό να περνάς... όμορφα! Να βλέπεις γύρω σου όμορφες εικόνες που σου φτιάχνουν την διάθεση, να ανακαλύπτεις στην κάθε μέρα, στην κάθε εβδομάδα, τον κάθε μήνα την ομορφιά εκείνη που τα κάνουν όλα αυτά ξεχωριστά!\nΚι εγώ μπορώ να καυχιέμαι ότι μόλις βρήκα τον τρόπο. Πώς; Πριν περίπου ένα μήνα έφτασε στο γραφείο το ημερολόγιο της Maybelline New York για το οποίο συνεργάστηκαν ένα σωρό κορυφαίοι επαγγελματίες, ο καθένας στο δικό του κομμάτι. Για παράδειγμα, η Patricia Field που έντυνε για χρόνια την Carrie Bradsaw και τις φίλες της, η Charlotte Willer στην οποία "ορκίζονται" τα μοντέλα σε Νέα Υόρκη και Παρίσι, ο Serge Normant, στο κομμωτήριο του οποίου μπαινοβγαίνουν όλες οι Hollywood stars καθημερινά. Θα το αναλύσουμε παρακάτω... Αλλά ας ξεκινήσουμε με μερικές όμορφες εικόνες που θα σου φτιάξουν τον Φεβρουάριο, τον Ιούνιο, τον Δεκέμβριο!\nΠοιοι εργάστηκαν για το ημερολόγιο της Maybelline New York (Αλλιώς; Ποιους stars, ντύνουν, κουρεύουν, μακιγιάρουν, φωτογραφίζουν!)\nΗ Charlotte Willer είναι η παγκόσμια make up artist της Maybelline New York από το 2008 (σου θυμίζω ότι για την Ελλάδα είναι ο πολύ, πολύ αγαπημένος μας Γρηγόρης Πυρπύλης). Η Charlotte κατάγεται από το Denmark και ξεκίνησε να εργάζεται ως make up artist στα 80's. Σήμερα, μοιράζει τον χρόνο της ανάμεσα σε Νέα Υόρκη και Παρίσι, είναι υπεύθυνη για πολλές τάσεις που διαβάζεις- βλέπεις- αντιγράφεις.\nΤι είπε για το ημερολόγιο της Maybelline New York: "Έχω παθιαστεί με το ημερολόγιο της Maybelline New York και το όλο project. Δεν το πιστεύω ότι είναι η τρίτη χρονιά που το φωτογραφίζουμε. Είναι μεγάλη τιμή για μένα να δουλεύω με αυτή την ομάδα. Ήμουν πολύ ανυπόμονη να μάθω το concept και έπειτα αφήσαμε όλοι την φαντασία μας ελεύθερη. Σε αυτό το Dream Team τα μέλη της επηρρεάζονται δημιουργικά το ένα από το άλλο! Είμαι πολύ περήφανη που είμαι make up artist αυτού του cool brand!".\nΣτην περίπτωση της Patricia Field τα πράγματα είναι πολύ απλά. Σίγουρα έχεις ζηλέψει ένα ρούχο που φόρεσε η Sarah Jessica Parker στο Sex & The City και θα ήθελα απλώς να σου υπενθυμίσω ότι η Patricia Field ευθύνεται γι' αυτό το συναίσθημα! Πέρα, όμως, από ενδυματολόγος αυτής της σειράς, έχει ντύσει τα κορίτσια του Devil Wears Prada και το Ugly Betty ενώ έχει βραβευτεί και στα Emmy Awards.\nΤι είπε για το ημερολόγιο της Maybelline New York: "Δεν πίστευα ποτέ ότι θα διασκέδαζα τόσο δουλεύοντας για ένα ημερολόγιο. Αυτή η εμπειρία Maybelline μου επέτρεψε να είμαι δημιουργική και τολμηρή και έχω εμπνευστεί πολύ από τους ανθρώπους που συνεργάστηκαν για το συγκεκριμένο ημερολόγιο. Και αυτό το ημερολόγιο αποτελεί τον καρπό της συνεργασίας μας!".\nΚατάγεται από την Δανία και φωτογραφίζει editorial μόδας και ομορφιάς κάτι περισσότερο από μια δεκαετία. Στον φωτογραφικό του φακό έχουν ποζάρει stars όπως JLO, Lady Gaga, Beyonce, Sarah Jessica Parker και Eva Longoria. Τα τελευταία πέντε χρόνια φωτογραφίζει καμπάνιες και τα συλλεκτικά ημερολόγια της Maybelline New York.\nΤι είπε για το ημερολόγιο της Maybelline New York: "Το να εργάζομαι για το ημερολόγιο της Maybelline είναι το μεγαλύτερο κομπλιμέντο που θα μπορούσα να εισπράξω. Όλη η ομάδα απολαμβάνει την συνεργασία και αυτό είναι κάτι που το βλέπεις και στο αποτέλεσμα. Ανυπομονώ για το επόμενο ημερολόγιο και για περισσότερο fun με το Dream Team της Maybelline. Ευχαριστώ Maybelline!".\nΓεννήθηκε στο Παρίσι αλλά μετακόμισε στην Νέα Υόρκη όπου έζησε όλο τo αμερικάνικο όνειρο. Έχει επιμεληθεί τα μαλλιά των μοντέλω για τις δημοφιλέστερες καμπάνιες ομορφιάς οίκων όπως Chanel, Estee Lauder, Lancome και L'Oreal αλλά και σε fashion shows των Ralph Lauren, Valentino, Gucci, YSL. Σήμερα, έχει ένα από τα διασημότερα κομμωτήρια της Νέας Υόρκης σε συνεργασία με τον John Frieda. Από τις πιο πιστές του πελάτισσες είναι η Sarah Jessica Parker και η Julia Roberts.\nΤι είπε για το ημερολόγιο της Maybelline New York: "Αυτή ήταν η πρώτη φορά που συνεργάστηκα για το ημερολόγιο της Maybelline New York. Είχα ακούσει τόσα πολλά για αυτή την παραγωγή που δεν μπορούσα να προσπεράσω την ευκαιρία. Τι υπέροχο project, τόσο ευχάριστο, τολμηρό και δημιουργικό! Ήταν τιμή μου!".\nΓεννήθηκε στο Britanny της Γαλλίας και δεν του είχε περάσει από το μυαλό να σπουδάσει κομμωτής παρά μόνο όταν μετακόμισε στο Παρίσι. Εκείνη την περίοδο γνώρισε τον hair stylist Jean- Marc Maniatis ο οποίος τον "πέρασε" στα backstage των fashion shows. Σήμερα, έχει επιμεληθεί το hair styling πολλών εξωφύλλων και είναι από τους γνωστότερους στα fashion shows στο Παρίσι.\nΤι είπε για το ημερολόγιο της Maybelline New York: "Ολη η ομάδα δουλεύει μαζί για να δημιουργήσει τα πιο τρελά και δημιουργικά looks. Τα πάντα είναι δυνατά σε αυτό το ημερολόγιο και αυτό είναι που αγαπώ!".


Κλείνουν τα σχολεία και απαγορεύεται η νυχτερινή κυκλοφορία στην Κούβα - Timeline\nΜετά από πληθώρα κρουσμάτων\nΣτις 09:58 - 14 Ιανουαρίου 2021\nΤα μέτρα μπαίνουν για την προστασία από τον κορωνοϊό.\nΚρούσματα κορωνοϊού – ρεκόρ για έκτη συνεχόμενη ημέρα κατέγραψε το τελευταίο 24ωρο η Κούβα, προχωρώντας από σήμερα στην αναστολή της λειτουργίας των σχολείων και των μέσων μαζικής μεταφοράς, καθώς και στην απαγόρευση των μετακινήσεων αυτοκινήτων ή προσώπων από τις 19:00 ως τις 05:00.\n«Οι μετακινήσεις οχημάτων και προσώπων θα απαγορεύεται από την Πέμπτη 14η (Ιανουαρίου) από τις 19:00 ως τις 05:00, όπως μετέδωσε το δημόσιο πρακτορείο ειδήσεων ACN, επικαλούμενο το συμβούλιο Άμυνας της επαρχίας της Αβάνας.\nΜπαρ και εστιατόρια δεν θα επιτρέπεται να υποδέχονται πελάτες, θα μπορούν να προσφέρουν φαγητό μόνο σε πακέτο, ή να τα παραδίδουν κατ’ οίκον.\nΠροβλέπονται «βαριά πρόστιμα» σε περίπτωση παραβίασης των περιοριστικών μέτρων ή λαθεμένης χρήσης των μασκών προστασίας, τόνισε η εφημερίδα Tribuna de La Habana, όπως αναμεταδίδει το ΑΜΠΕ.\nΗ κυβέρνηση της χώρας των 11,2 εκατομμυρίων κατοίκων, που είχε μπορέσει μέχρι στιγμής να ελέγξει την εξάπλωση της πανδημίας στην επικράτειά της, επέτρεψε το φθινόπωρο να ξαναρχίσουν διάφορες δραστηριότητες και άνοιξε τα σύνορά της στους τουρίστες. Είναι πλέον αντιμέτωπη, εδώ και μερικές εβδομάδες, με αλλεπάλληλα ρεκόρ μολύνσεων από τον νέο κορωνοϊό.\nΧθες Τετάρτη οι υγειονομικές αρχές ανακοίνωσαν 550 κρούσματα του SARS-CoV-2 σε 24 ώρες — ρεκόρ για έκτη συνεχόμενη ημέρα — και τρεις θανάτους εξαιτίας της COVID-19, με τον απολογισμό των θυμάτων της πανδημίας να φτάνει τους 158 νεκρούς επί συνόλου 16.044 μολύνσεων.\nαπαγόρευση νυχτερινής κυκλοφορίαςκλείσιμο σχολείωνκορωνοϊόςΚούβακρούσματαμέτρα προστασίαςπανδημίατήρηση μέτρων


Απάντηση ΝΟ.Δ.Ε. Νέας Δημοκρατίας στο ΣΥΡΙΖΑ - aromalefkadas - Ενημερωτική ιστοσελίδα της Λευκάδας\nHome›ΕΠΙΚΑΙΡΟΤΗΤΑ›Απάντηση ΝΟ.Δ.Ε. Νέας Δημοκρατίας στο ΣΥΡΙΖΑ\nsiteadmin • 6 Ιουλίου 2018\nΤο κρύψαμε λίγο παραπέρα!\nΒραδιά Όπερας: Έτσι κάνουν όλες\n8 Ιουλίου 2018 at 13:06 — Απάντηση\nΑυτή η πιπίλα με τον Καρανίκα ως αντεπιχείρημα έχει καταντήσει βαρετή αν όχι αηδιαστική. Για να βγάλεις μία στοιχειώδη ανακοίνωση δεν χρειάζονται διδακτορικά γιατί αυτά υποδηλώνουν εξειδικευμένη γνώση σε ένα στενό επιστημονικό πεδίο, άφησε λοιπόν τις εξυπνάδες. Λίγες γενικέςστοιχειώδεις γνώσεις πολιτικής χρειάζεσαι και ένα μέσου επιπέδου απολυτήριο Γυμνασίου και να βάζεις και λίγο, τόσο δα, το μυαλό σου να δουλεύει και βγάζεις μία στοιχειωδώς αξιπρεπή ανακοίνωση. Α ν όμως οι συζητήσεις σου είναι επιπέδου καφενείου ή καφετέριας ιδού τα αποτελέσματα.\n8 Ιουλίου 2018 at 20:46 — Απάντηση\nΏστε είναι «αηδιαστική πιπίλα» να μιλάς επικριτικά για ένα αγράμματο ούφο, που έχει θέση «Υπεύθυνος Στρατηγικού Σχεδιασμού» στο Πρωθυπουργικό Γραφείο και χρυσοπληρώνεται από το δημόσιο κορβανά για να ανεβάσει απίστευτες ανοησίες στα σόσιαλ μίντια! Οι οποίες ανοησίες, προφανώς, για σένα δεν είναι αηδιαστικές αλλά γοητευτικές. Τι να σου πω, παιδί μου! Αν χρησιμοποιούσα τη γλώσσα σας, ξέρεις τι έπρεπε να σου απαντήσω. Αλλά ευτυχώς δεν τη χρησιμοποιώ.\n7 Ιουλίου 2018 at 13:39 — Απάντηση\nΠολιτική ανακοίνωση επιπέδου προνήπιων γιατί αν πώ Νηπιαγωγείου θα προσβάλλω τα νήπια.Εκτός του να επαναλαμβάνουν τις βλακείεςκαι τα fake των non-papers των κεντρικών που είναι ανάξια σχολιασμού και απάντησηςδεν υπάρχει τοπικά κανείς να μπορεί να γράψει δύο αράδες με στοιχειώδεις πολιτικές θέσεις; Αν πάρω παράδειγμα τις προσφωνήσεις προς τον Μητσοτάκη του βουλευτή και του προέδρου της ΝΟΔΕ αφελής η ερώτηση μου, ρητορική.\n8 Ιουλίου 2018 at 11:10 — Απάντηση\nΒέβαια, όταν είσαι μαθημένος με ανακοινώσεις από τη πένα του Καρανίκα (που είναι από 3 διδακτορικά και πάνω) φυσικό είναι οι άλλες ανακοινώσεις να σου φαίνονται του Νηπιαγωγείου!!! Και για να μη παρεξηγούμαι κι εγώ γελάω με τις ανακοινώσεις της ρουτίνας σαν την παραπάνω αλλά δεν μπορεί να γελάνε όσοι διαβάζουν Καρανίκα και δεν μουτζώνουν με χέρια και με πόδια!!!\n/ 1 Απριλίου 2016 / 3


Βαΐου Γεώργιος: Μήνυμα προς τους νέους | TaMeteora.gr\nΟι πιθανοί αντίπαλοι για Α.Σ. Μετέωρα στη Γ’ Εθνική\nΑρχική ΔΗΜΟΤΙΚΕΣ ΕΚΛΟΓΕΣ 2019 Βαΐου Γεώργιος: Μήνυμα προς τους νέους\nΒαΐου Γεώργιος: Μήνυμα προς τους νέους\nΤο τι θα ψηφίσεις θα το αποφασίσεις εσύ, αλλά εάν δε θες να πας να ψηφίσεις, τότε κάπως πρέπει να σε πείσω να το κάνεις, ακόμα κι αν έχουμε διαφορετικές πολιτικές απόψεις.\n«Διαφωνώ με ό,τι λες, αλλά θα υπερασπιστώ μέχρι θανάτου το δικαίωμά σου να το λες» είπε ο Βολταίρος και συμπεριέλαβε μέσα σε δεκαπέντε λέξεις το νόημα της δημοκρατίας.\nΘεωρώ δεδομένο, βέβαια, πως πριν πας να ψηφίσεις, έχεις διαβάσει, έχεις ενημερωθεί και δεν πας γιατί αυτό θα ψηφίσει ο μπαμπάς σου ή γιατί το άκουσες σε μια καφετέρια και σε έπεισε. Σε έχω για πολύ παραπάνω.\nΚαι αν δε σε νοιάζει για την πόλη σου, ας σε νοιάξει σε τελευταία ανάλυση για τον εαυτό σου αφού ο θυμός, η αγανάκτηση και η δυσαρέσκεια ή η ευχαρίστηση είναι αυστηρά προσωπική σου υπόθεση. Κανείς δεν θα ενδιαφερθεί περισσότερο για σένα παρά μόνο εσύ! Η κάλπη είναι μόλις λίγα μέτρα μακριά από το σπίτι σου. Η μέρα για ν’ αποφασίσεις για την κάθε σου μέρα είναι πολύ κοντά.\nΑφιερωμένο στους ελάχιστους τυχερούς που μπορούν να αποφασίσουν ελεύθερα για το μέλλον της πόλης τους.\nΣε αυτούς που έχουν να επιλέξουν δήμαρχο και όχι εκπρόσωπο άλλων…….\nΟ κόσμος μας έλεγε τρελούς. Ημείς, αν δεν είμεθα τρελοί, δεν εκάναμε την επανάσταση”\nΔεν εσυλλογισθήκαμε ούτε πόσοι είμεθα ούτε πώς δεν έχομε άρματα ούτε ότι οι Τούρκοι εβαστούσαν τα κάστρα και τας πόλεις ούτε κανένας φρόνιμος μας είπε “πού πάτε εδώ να πολεμήσετε με σιταροκάραβα βατσέλα. (Θεόδωρος Κολοκοτρώνης)\nΈνα πράγμα φοβόταν μόνο: τους Έλληνες, τους «προσκυνημένους» όπως τους αποκαλούσε.\nΚαλό βόλι αδέλφια.\nΜε τον συνδυασμό “ΝΕΟ ΞΕΚΙΝΗΜΑ-ΑΝΕΞΑΡΤΗΤΟΣ ΔΗΜΟΣ”\nτου υποψηφίου Δημάρχου ΘΟΔΩΡΗ ΑΛΕΚΟΥ\nΠροηγούμενο άρθροΟ Βασίλης Γιαγιάκος στη σύσκεψη του Ευρωπαϊκού Δικτύου Επιμελητηρίων\nΕπόμενο άρθροΈναρξη Λειτουργίας Ιατρείου Κολποσκόπησης και Παθολογίας Τραχήλου στο Γενικό Νοσοκομείο Τρικάλων


Επιστημονική κατάρτιση, ανθρωπιά και ενσυναίσθηση - Σπύρος Χ. Ανδρικόπουλος\nΟ πατέρας μου ετών 93, υπεβλήθη σε λαπαροσκοπική αφαίρεση χολής την προηγούμενη εβδομάδα. Δεν θα μιλήσω για την επιστημονική κατάρτιση του κ Ανδρικόπουλου, αλλά για την ανθρωπιά του, την ενσυναίσθησή του και τη στήριξή του, παρόλες τις δυσκολίες που αντιμετωπίζαμε. Είμαστε από επαρχία και ο γιατρός προγραμμάτισε όλες τις απαραίτητες εξετάσεις ώστε να πραγματοποιηθεί το χειρουργείο με ασφάλεια. Γιατρέ μου σε ευχαριστώ για όλα!!!!!


22-10-2021 • 10:59πμ\n«Θέλει να απομονωθεί και να κλειστεί στην προστασία του σπιτιού του»\nΘύελλα αντιδράσεων προκάλεσε χθες η δήλωση του Λευτέρη Πετρούνια σχετικά με το ελληνικό #metoo όπου μεταξύ άλλων τόνισε πως δεν έχει δει «κάποιον αθλητή που έχει καταφέρει να υλοποιήσει τους στόχους του, να έχει κάποιο τέτοιο παράπονο».\nΜετά την λανθασμένη τοποθέτηση του, ο χρυσός Ολυμπιονίκης προσπάθησε να ξεκαθαρίσει τη θέση του μέσα από τον προσωπικό του λογαριασμό στο instagram, όπου διευκρίνισε πως η δήλωσή του πήρε άλλη κατεύθυνση από όλα όσα ο ίδιος πρεσβεύει.\nΟ Παγκόσμιος πρωταθλητής μάλιστα, μίλησε γι’ αυτό το ατυχές γεγονός και στο κεντρικό δελτίο ειδήσεων του ΑΝΤ1 όπου ζήτησε συγνώμη για την λάθος διατύπωση της σκέψης του.\n«Η διατύπωση του τρόπου σκέψης μου ήταν εντελώς λάθος νιώθω χρέος σε όποιον Έλληνα βλέπει τη συνέντευξη να ζητήσω συγγνώμη γι’ αυτή τη λάθος διατύπωση της σκέψης μου.\nΑυτό που απάντησα είχε να κάνει αποκλειστικά και μόνο για την ενόργανη γυμνατιστική για κάποιες καταγγελίες που είχαν να κάνουν με ψυχολογική βία, αυτό έπρεπε να διευκρινίσω. Για περιστατικά που όταν έγιναν ήμουν αγέννητος. Όπως είχα πει αναφερόμουν σε περιστατικά που αφορούν τη ψυχολογική βία, εννοώντας ότι προερχόμαστε από ένα σκληρό άθλημα. Αν όντως έχει συμβεί κάτι, σίγουρα έχουν την πλήρη στήριξή μου. Ειλικρινά είπα ότι δεν το έχει δει και αν έχει γίνει λυπάμαι.\nΘέλω να τονίσω ότι στο κίνημα ΜeToo στάθηκα από την πρώτη στιγμή δίπλα στην Μπεκατώρου. Μπήκα χέρι χέρι με την Άννα Κορακάκη στους Ολυμπιακούς Αγώνες συμβολίζοντας την ισότητα των δύο φύλων. Έχουμε κάνει μαζί με τη Βασιλική διαδικτυακά σεμινάρια με ομιλήτρια την Μπεκατώρου. Γιατί πάνω απ’ όλα είμαι πατέρας δύο κοριτσιών και είμαι προβληματισμένος για τη σάπια κοινωνία στην οποία ζούμε.\nΘέλω να ξαναπώ ειλικρινέστατα συγγνώμη από όλους τους Έλληνες, έχουν κάθε δίκιο, την είδα κι εγώ ξανά την δήλωσή μου. Έχουν δικαίωμα να με κατηγορούν, αλλά δεν εννοούσα αυτό. Δεν στηρίζω οποιαδήποτε μορφή βίας παντού. Αυτή είναι η θέση μου. Οι Έλληνες είναι η δύναμη μου, είμαι καταβεβλημένος και έχουν δίκιο που ένιωθα έτσι.\nΚλείνοντας θέλω να πω ότι δεν μασάω τα λόγια μου και θέλω να απαντήσω. Δεν έχω κρυφτεί πίσω από κανέναν, προκειμένου να μην πάρω τις ευθύνες πάνω μου. Δεν ντρέπομαι να ζητήσω συγγνώμη γιατί έκανα λάθος. Δεν είμαι τόσο καλός ομιλητής, όσο είμαι στους κρίκους. Διατύπωσα λάθος γιατί εννοούσα μόνο την ενόργανη γυμναστική. Αν αυτά τα κορίτσια έχουν υποστεί ψυχολογική βία, θα είμαι δίπλα τους εννοείται. Όντως δεν γνωρίζω γιατί δεν έχω δει κάτι όσο είμαι εκεί μέσα», τόνισε.\nΗ σύζυγος του πρωταθλητή Ευρώπης, Βασιλική Μιλλούση, ούσα καταβεβλημένη από τον σάλο που δημιουργήθηκε, μίλησε σήμερα στην εκπομπή «Happy Day» εκφράζοντας την λύπη της για την λάθος τροπή που πήρε το θέμα.\n«Κατ’ αρχήν σε ευχαριστώ που με άκουσες χθες. Δεν μου είναι εύκολο να μιλήσω για τον Λευτέρη. Με παίρνουν πολλές φορές να το κάνω και δεν μου αρέσει. Αυτή τη στιγμή είναι κάτι που δεν τον αντιπροσωπεύει. Έκανε μία εντελώς λάθος διατύπωση σε μία συνέντευξη. Είμαι σίγουρη ότι όλοι έχετε έρθει σε αυτή τη θέση, να έρθουν με ένα μικρόφωνο μπροστά σου, την ώρα που είσαι κουρασμένος, είναι βράδυ κτλ. Μία τόσο σημαντική ερώτηση για ένα τόσο σημαντικό ζήτημα, που είμαστε οι πρώτοι που έχουμε σταθεί στο #metoo και τη Σοφία Μπεκατώρου που είναι φίλη μας.\nΔε βγαίνω να τον δικαιολογήσω, αλλά να υπενθυμίσω στον κόσμο ποιος είναι ο Λευτέρης. Όχι αυτό που έχει βγει προς τα έξω. Είμαι πολύ πολύ στενοχωρημένη. Έχω περάσει την πιο δύσκολη ημέρα, μετά τους χαμούς των γονέων μας», είπε χαρακτηριστικά.\nΑναφορικά με την ψυχολογική κατάσταση του συζύγου της, δήλωσε πως «όταν είδε τι άρχισε να εξελίσσεται, ήρθε σε άμυνα και πάγωσε. Δεν το πίστευε αυτό που συνέβη. Θέλει μόνο να απομονωθεί και να κλειστεί στην προστασία του σπιτιού του. Όλοι κάνουμε λάθη. Πάνω από όλα είναι καλός άνθρωπος. Το μέλημά του είναι να είναι σωστός στην κοινωνία», δήλωσε χαρακτηριστικά η αθλήτρια της ενόργανης γυμναστικής.


Η Σάρα Νετανιάχου κατηγορείται για απάτη σχετικά με υπηρεσίες τροφοδοσίας – Η Γάτα\nΑπαγγέλθηκαν κατηγορίες στην σύζυγο του ισραηλινού πρωθυπουργού Μπέντζαμιν Νετανιάχου για απάτη σε σχέση με φερόμενη κατάχρηση κρατικών κονδυλίων\nΗ Σάρα Νετανιάχου κατηγορείται για κατάχρηση 359.000 shekels ($ 100.000) για υπηρεσίες τροφοδοσίας στην επίσημη κατοικία του πρωθυπουργού.\nΕπίσης, κατηγορείται για παραβίαση εμπιστοσύνης κατόπιν αστυνομικής έρευνας, αναφέρει το υπουργείο Δικαιοσύνης.\nΗ κα Νετανιάχου αρνήθηκε κάθε αδίκημα.\nΟι δικηγόροι της περιγράφουν το κατηγορητήριο ως παράλογο και παραληρηματικό.\nΤην Πέμπτη, την ίδια κατηγορία αποδόθηκε και στον Ezra Seidoff, τον πρώην αναπληρωτή γενικό διευθυντή του γραφείου του πρωθυπουργού.\nΤο Γραφείο Εισαγγελέα της Ιερουσαλήμ δήλωσε ότι η απόφαση να κατηγορηθούν τόσο η κ. Νετανιάχου όσο και ο κ. Seidoff έγιναν «μετά την εξέταση όλων των αποδεικτικών στοιχείων και τη στάθμιση όλων των περιστάσεων της υπόθεσης».\nΠέρυσι, ο Γενικός Εισαγγελέας Avichai Mandelblit ανήγγειλε ότι σκέπτεται να κατηγορήσει την κα Νετανιάχου για τους ισχυρισμούς που ακολούθησαν μια μακροχρόνια υπόθεση, η οποία έχει απασχολήσει έντονα τα ισραηλινά μέσα ενημέρωσης.


Οι Σιχ της Ελλάδας για το μακελειό στις ΗΠΑ - Ειδήσεις - νέα - Το Βήμα Online\n«Ολοι έχουμε το δικαίωμα να λατρεύουμε ελεύθερα τον Θεό μας. Τα όσα συνέβησαν στις Ηνωμένες Πολιτείες αποτελούν ρατσιστικά φαινόμενα, τα οποία πρέπει να αφυπνίσουν ολόκληρο τον κόσμο», δηλώνει στο «Βήμα» ο κ. Παναγιώτης Τσιέρης, ο οποίος αποτελεί ένα από τα παλαιότερα μέλη της κοινότητας των Σιχ στην Ελλάδα. «Είμαστε φιλήσυχοι. Ορισμένοι μας μπερδεύουν με τους μουσουλμάνους και πολλές φορές γινόμαστε εξαιτίας αυτού αντικείμενο επιθέσεων, όμως όλες οι θρησκείες πρέπει να είναι σεβαστές»\n6 Αυγούστου 2012, 14:33 Ενημερώθηκε: 6 Αυγούστου 2012, 14:45\n«Ολοι έχουμε το δικαίωμα να λατρεύουμε ελεύθερα τον Θεό μας. Τα όσα συνέβησαν στις Ηνωμένες Πολιτείες αποτελούν ρατσιστικά φαινόμενα, τα οποία πρέπει να αφυπνίσουν ολόκληρο τον κόσμο», δηλώνει στο «Βήμα» ο κ. Παναγιώτης Τσιέρης, ο οποίος αποτελεί ένα από τα παλαιότερα μέλη της κοινότητας των Σιχ στην Ελλάδα.\n«Είμαστε φιλήσυχοι. Ορισμένοι μας μπερδεύουν με τους μουσουλμάνους και πολλές φορές γινόμαστε εξαιτίας αυτού αντικείμενο επιθέσεων, όμως όλες οι θρησκείες πρέπει να είναι σεβαστές», προσθέτει ο κ. Τσιέρης τον οποίο μαζί με δεκάδες άλλους Σιχ συνάντησε το «Βήμα» και στο παρελθόν στον Γκουρνταβάρα, τον Ναό του Σιχισμού στον Ταύρο.\nΣτην Ελλάδα ζουν σήμερα περισσότεροι από 20 χιλιάδες Σιχ και η είδηση προκάλεσε μεγάλη θλίψη αλλά αποτέλεσε ταυτόχρονα και δυσάρεστη έκπληξη, καθώς, όπως σημειώνουν, στις ΗΠΑ ζουν εδώ και δεκαετίες ειρηνικά εκατοντάδες χιλιάδες ομόθρησκοί τους, πολλοί δεύτερης ακόμη και τρίτης γενιάς.\n«Επειδή οι Σιχ φέρουν σπαθί πολλοί πιστεύουν ότι είναι μια θρησκεία με πολεμική διάθεση. Όμως αυτό το σπαθί συμβολίζει την μάχη τους κατά των παθών και δεν στρέφεται κατά των άλλων θρησκειών και των πιστών τους» σημειώνει στο «Βήμα» η καθηγήτρια της Θεολογικής Σχολής κυρία Νίκη Παπαγεωργίου.\nΟ Σιχισμός είναι Μονοθεϊστική θρησκεία που ιδρύθηκε τον 15ο αιώνα στο Πουντζάμπ, στην αρχαία Πενταποταμία, στη Βόρεια Ινδία από τον ινδουιστή Γκουρού Νανάκ Dev Ji, ο οποίος σε αντίθεση με τους πολυθεϊστές ινδουιστές κήρυττε ότι ο Θεός είναι μόνον ένας, πανταχού παρών, δημιουργός του σύμπαντος. Είναι οπαδοί της μετενσάρκωσης και την καύσης των νεκρών. Ο Σιχισμός κατήργησε τις κάστες, οι οποίες απαγόρευαν τις σχέσεις μεταξύ των κοινωνικών τάξεων.